Priština, juni 2020\nStanje na Infektivnoj klinici Univerzitetsko-kliničkog centra u Prištini je veoma teško zbog novih slučajeva zaraze korona virusom i kapaciteti klinike su skoro puni, izjavio je za Radio Slobodna Evropa infektolog ovog centra Valjbon Krasnići (Valbon Krasniqi).\nPrema njegovim rečima, do nedelje uveče (28. juna) u ovom centru su hospitalizovana 122 pacijenata pozitivna na COVID-19.\n"Njihovo stanje je izuzetno teško, preko 50 pacijenata je na terapiji kiseonika, njih šest je na intenzivnoj nezi. Većina pacijenata je starije dobi sa propratnim bolestima, ali ima i mlađih", kazao je Krasnići.\nNa Kosovu je ukupno 2.677 osoba obolelo od COVID-19, preminulo je 49 osoba. Aktivna su 1.203 slučaja.\nBroj obolelih je počeo da raste početkom juna, kada je Kosovo ukinulo mere ograničenog kretanja i počelo sa otvaranjem privrede.\nKrajem maja na Infektivnoj klinici je bilo hospitalizovano 10 ljudi, a u nedelju uveče na istoj klinici hospitalizovano je njih 109. Poslednjih 10 dana na Kosovu je registrovano 844 novih slučajeva a 46 odsto testiranih ljudi bilo je pozitivno.\n"Činjenica da ovako veliki procenat pozitivnih slučajeva u odnosu na broj testiranih govori o velikom širenju virusa", kaže Krasnići.\nUverenje da virus ne postoji\nPremijer Kosova Avdulah Hoti najavio je će, da ukoliko broj obolelih na Kosovu nastavi da raste, kosovske vlasti morati da vrate mere totalne izolacije, "koje će imati teške posledice" po ekonomiju i građane.\nInfektolog Krasnići navodi da su na povećanje broja zaraženih osoba uticali momentalno uklanjanje restriktivnih mera, nepoštivanje preporuka i uverenje građana "da virus ne postoji"\nKrasnići navodi da su na povećanje broja zaraženih osoba uticali momentalno uklanjanje restriktivnih mera, nepoštivanje preporuka i uverenje građana "da virus ne postoji" (fotografija: Priština, juni 2020)\nInstitut za javno zdravlje Kosova kontinuirano poziva na poštivanje fizičke distance, upotrebu maski i održavanje lične higijene. Krasnići navodi da ove preporuke moraju da postanu i obavezne.\nMinistar zdravlja Kosova Armend Zemaj je saopštio da će oni koji krše pravila i mere uvedene zbog korona virusa biti kažnjeni na osnovu zakona. Ne navodi, međutim, na koji zakon misli, budući da jednog takvog zakona o kažnjavanju kršenja uvedenih mera Kosovo do sada nema.\nNovi slučajevi i na severu Kosova\nNakon skoro mesec dana bez novozaraženih korona virusom u srpskim sredinama na Kosovu, prošle nedelje obolele su još dve osobe, a u ponedeljak (29. juna) je taj broj uvećan za još 15. To su podaci Zavoda za javno zdravlje u Severnoj Mitrovici, saopšteni na konferenciji za medije. Među novozaraženima 12 ljudi je sa severa Kosova, a po jedan u Gračanici, te regionu Peći i Prizrena.\nNove mere zbog porasta širenja korona virusa na Kosovu\nUkupan broj inficiranih od početka pandemije zaključno sa današnjim danom je 134, saopštio je dr Aleksandar Antonijević, epidemiolog u Zavodu za javno zdravlje u Severnoj Mitrovici. On navodi da su u pitanju rezultati testiranja od 18, 22. i 25. juna. Od poslednjeg datuma, čeka se na rezultate 16 uzoraka, dok je u ponedeljak testirano još 30 lica.\n"Toliko testova smo imali. Borićemo se da, pošto se situacija komplikuje, početi da radimo testiranje ponedeljkom, sredom i petkom. U prethodnom periodu smo to smanjili na dva puta sedmično ali sada ćemo promeniti dinamiku. Ponašaćemo se kako situacija bude nalagala", kaže Antonijević.\nZbog naglog porasta broja obolelih od virusa KOVID 19, krizni štabovi opština sa severa doneli su i nove mere.\nOtkazane su sve aktivnosti koje podrazumevaju okupljanje većeg broja ljudi, kako na zatvorenom, tako i na otvorenom prostoru (okupljanja, sportski događaji, koncerti, proslave, rad noćnih klubova i sl.), a rad ugostiteljskih objekata ograničen je do 23 časa.\n*****Saradnja na tekstu Maja Fićović


PANČEVO: Neizbor na mesto predsednika Osnovnog suda ne utiče na prethodni status i položaj sudije Sinđić | 013 info\nPANČEVO: Neizbor na mesto predsednika Osnovnog suda ne utiče na prethodni status i položaj sudije Sinđić\n013info\tPet, 20/08/2021 - 16:31\nPosle odluke Narodne skupštine Srbije da ne izabere sudiji Ljiljanu Sinđić za predsednicu Osnovnog suda u Pančevu, 013info pitao je Visoki savet sudstva šta dalje, odnosno može li takav neizbor uticati na poziciju sudije Sinđić koja je sada vršilac funkcije predsednika Osnovnog suda.\n"U slučaju da Narodna skupština ne izabere predsednika suda koji je predložen od strane Visokog saveta sudstva, ta okolnost nije od uticaja na prethodni status i položaj sudije koji nije izabran za predsednika suda", navedeno je u odgovoru koji je u ime Visokog saveta sudstva potpisala izborni član tog tela - sudija Marija Aranđelović Jureša.\nNavodi se i da je Visoki savet sudstva predlažući samo jednog kandidata skupštini za predsednika Osnovnog suda postupio po zakonu.\nKao i da je prethodno pribavio mišljenje o prijavljenim kandidatima od sednice svih sudija suda za koji se predlaže izbor predsednika.\nU odgovoru se ističe da je u nadležnosti Visokog saveta sudstva samo predlaganje kandidata za predsednika suda, te da je postupak pred Visokim savetom sudstva završen podnošenjem predloga za izbor predsednika suda.\nKandidat za predsednicu Osnovnog suda, sudija Ljiljana Sinđić, postala je predlog Visokog saveta sudstva posle sprovedenog javnog konkursa, tokom kojeg je bila bolje ocenjena od protivkandidata sudije istog suda Bojana Veličkovića.\nSudija Sinđić je vršilac funkcije predsednice Osnovnog suda po odluci predsednice Višeg suda Stanke Simonović, koja je u međuvremenu otišla u penziju.\nKao kandidata za predsednicu Osnovnog suda sudiju Sinđić i nekoliko kolega za predsednike drugih sudova u Srbiji, osporili su pojedini narodni poslanici pa do izbora predsednika tih sudova nije došlo.\nNa mesto predsednice Višeg suda u Pančevu, u čijoj nadležnosti je i određivanje vršioca funkcije predsednice Osnovno suda, ove godine izabrana je Milica Gavrančić.\nPrethodno ove godine ona je sa mesta sudije Osnovnog suda u Vršcu napredovala i postala sudija Višeg suda u Pančevu, pa zatim i vršilac funkcije predsednika Višeg suda da bi odlukom Narodne skupštine bila izabrana za predsednicu Višeg suda u Pančevu.\nPančevo sud sudija predsednik suda


Omiljeni Bamblbi od 20. decembra u domaćim bioskopima! - F i T\nOmiljeni Bamblbi od 20. decembra u domaćim bioskopima!\nHome /FILM/U bioskopu/Omiljeni Bamblbi od 20. decembra u domaćim bioskopima!\nDa li ste verovali da je čuveni, voljeni BAMBLBI nekada bio žuta Volkswagen buba? Saznajte kako je sve počelo i kako je BAMBLBI postao omiljeni lik iz čuvene sage o Transformersima.\nU ovoj, potpuno novoj avanturi, najpoznatiji Autobot vraća se u bioskope i upoznaje nas sa svojom prvom drugaricom Čarli, koju igra mega zvezda, popularna i talentovana Hejli Stajnfeld.\nUoči premijere u utorak 18. decembra od 18 časova, umetnici koji prave ulične grafite oslikaće voljenog žutog Transformersa i motive njegove akcione avanture i na taj način će upotpuniti ovaj događaj.\nPored ovog, biće organizovano još jedno crtanje grafita iz filma, koje će se održati u subotu, 22. decembra u bioskopu Cineplexx Delta City, u popodnevnim časovima. Nakon što umetnici završe ove radove, svi posetioci bioskopa moći će da se slikaju ispred njih, postave ih na svoje društvene mreže, a najmaštovitije fotografije biće nagrađene u nedeljama koje slede.\nDarko Lazić – Intervju na koji se dugo čekalo! Premijera vikend specijal (14.00)\nSport: Premier liga Liverpul – Mančester Junajted (Sport Klub 1, 17.00)


Konferencija "Ka samitu Zapadnog Balkana u Poznanju 2019.", koja je održana u Beogradu\nU poslednjih 19 godina ogromne investicije su uložene u proces regionalne saradnje, ali kako je ocenila predsednica Foruma za međunarodne odnose Evropskog pokreta u Srbiji Jelica Minić, vrlo ozbiljna kriza preti da se nešto, što se zidalo kao Vavilonska kula, raspadne u jednom trenutku.\nNa konferenciji koja se bavila predstojećim samitom država Zapadnog Balkana u Poznanju 2019. godine, Minić je izrazila uverenje da oni koji su u to investirali neće dozvoliti tako nešto i da će problem biti brzo prevaziđen političkim merama:\n"Jedini korisnik ove trenutne krize su kriminalne strukture, i političari na vlasti, koji prave neki svoj kapital. To ne može da traje dugo, jer to je kriminalizacija kompletnog regiona, koja zahvata i Makedoniju, i Crnu Goru. To je onda raspad sistema", izjavila je Minić.\nGovoreći o samitu u Poznanju, koji se održava u okviru Berlinskog procesa, otpravnik poslova ambasade Poljske Andržej Kinđuk je izjavio da je želja organizatora da prioriteti samita u Poznanju budu povezivanje, ekonomija i građanska dimenzija, to jest uključivanje građanskog društva.\n"Razmatramo i nove teme - lokalna samouprava i prekogranična saradnja, kao i bezbednost, pošto su od velike važnosti zajednički napori u borbi protiv korupcije", rekao je Kinđuk:\n"Proces proširenja je tehnički, zasnovan na poglavljima i merilima, a Berlinski proces može dati dodatni zamah i viziju. Takođe, mislim da Berlinski proces daje vašem regionu dodatnu političku vidljivost", poručio je Kinđuk.\nDragana Đurica iz Saveta za regionalnu saradnju je konstatovala da je EU prisutna u sve većoj meri na Zapadnom Balkanu.\nEvropska komisija je shvatila da prisustvo EU nije bilo dovoljno vidljivo. Nagovešteno je i da će biti povećan budžet za investicije, izjavila je Đurica.


Let do Tenerifa\nDana 23. septembra putovao sam do Tenerifa preko Dizeldorfa, a vratio se 28. septembra preko Ciriha. Odlazak i povratak sam obavio istoga dana. Da li možete da mi ponudite putovanje istoga dana u toku jula ili avgusta i povratak za 10-ak dana? Putujem sa dvoje male dece tako da mi je bitno da nema noćenja.\nNajpovoljnija avio karta do Tenerifa iznosi 50.573 dinara (411 eura), ali je let sa malo dužim zadržavanjima. Pošto pauze moraju biti kraće preporučujem vam let 23. avgusta, a povratak 2. septembra, gde cena avio karte iznosi 109.222 dinara (888 eura), ali je dolazak istoga dana.\nSve ponude pogledajte na linku Beograd Tenerife\nGarantujemo vam najpovoljnije cene avio karata do Tenerifa.


Šesnaest godina od napada na SAD - Dnevni list Danas\nPočetna » Novo » Svet » Šesnaest godina od napada na SAD\n2Piše: Danas Online 11. septembra 2017. 09.28\nŽrtve terorističkog napada su stradale nakon što su dva oteta aviona udarila u kule „bliznakinje“ Svetskog trgovinskog centra u Njujorku, koje su se potom srušile, kao i prilikom udara trećeg aviona na kompleks Pentagon u Vašingtonu, i pada aviona u Pensilvaniji.\nIz kula „bliznakinja“ u Njujorku svega 20 ljudi uspelo je da napusti zgrade pre nego što su se urušile. Među žrtvama 11. septembra bila su i 372 stranca, uključujući i jednog državljanina Srbije. Prilikom pada kula „bliznakinja“ poginula su i 343 vatrogasca, koja su bila na dužnosti.\nZvanični izveštaji komisije pokazuju da je devetnaest pripadnika Al Kaide započelo napad otimanjem četiri putnička aviona koji su uzleteli sa aerodroma u Bostonu, Njujorku i Vašingtonu. Otmičari su upali u kabine aviona i, služeći se noževima za hartiju kao oružjem, preuzeli kontrolu nad letelicama. Prvi avion „Amerikan erlajnsa“ udario je u 8.46 časova u severnu kulu STC, a ubrzo zatim i drugi avion kompanije „Junajted“ udario je u južnu kulu. Treća oteta letelica udarila je središte Pentagona u Vašingtonu, dok se četvrta srušila tokom borbe putnika sa teroristima, kako glasi zvanična verzija. Kasnije su odgovarajuće službe SAD ocenile da je „mozak“ napada koji su se dogodili bio Kalid Šeik Muhamed.\n11. septembra 2017. u 13.04\nTog dana je narod amerike progutao najveću prevaru koju im je servirala njihova draga vlast. Veliki broj ljudi se bori i danas dan da im pokaže par stvari koje se jasno vide ali ljudi neće da ih vide: aviona nije ni bilo – korišćene su krstareće rakete, sve zgrade su pale od eksploziva i niko van amerike nema mogućnosti da to tehnički i logistički izvede. Zahvljaući medijima koji su zatvoreni za pristup ovakvim informacija priča je zakopana u formi kako je državna komisija prezentovala (kako im je rečeno da urade).\n11. septembra 2017. u 18.07\nhttps://t.co/9Wax7XUflS via @OnlineDanas\nOtvorena američka ambasada u Jerusalimu, Donald Tramp čestitao preko Tvitera https://t.co/eIlCRpjy6v via @OnlineDanas\nPočela sednica Saveta bezbednosti UN posvećena Kosovu\nhttps://t.co/Kf9OzLnfEY via @OnlineDanas


Atelje Stanišić | Istorijat\nSve je počelo 1908. u Somboru\nOsnovan 1908. godine u Somboru, Atelje Stanišić bio je jedan od nekoliko umetničkih ateljea za izradu vitraža i mozaika u Austro – Ugarskoj Monarhiji, gde su se oni najbliži nalazili u Budimpešti i Beču.\nPriča o ovoj lepoj porodičnoj tradiciji počinje davne 1898. godine, kada trgovac Milan Stanišić I u Somboru otvara radnju u kojoj su prodavani ramovi, čaše, porcelanski i stakleni predmeti.\nDeset godina kasnije, 1908. godine, trgovac porcelanom upoznaje dva majstora, Čeha i Nemca, upućena u veštinu izrade vitraža. Milan Stanišić I je od njih naučio umetnost stvaranja vitraža, zaposlio ih i otvorio radionicu, koja će usmeriti i naredne tri generacije njegove porodice. Pored izrade vitraža i prodaje porcelanskih i staklenih predmeta, Stanišićeva radnja koja je zapošljavala 55 radnika, bavila se i fotokeramikom.\nPosle rata, pobednička, revolucionarna vlast je ukinula privatne firme, tako da je Stevan Stanišić I bio primoran da svoje znanje iskoristi na drugi način. Sa čuvenim profesorom akademikom Vasom Pomorišcem, on je bio jedan od osnivača Fakulteta primenjenih umetnosti i prvi je u svetu počeo izradu vitraža u soc-realističkom stilu. U beogradskom hotelu „Metropol“, izradio je monumentalnu kompoziciju, koja obuhvata oko pedeset kvadratnih metara, pod nazivom „Jugoslovenska simfonija“, na kojoj su sa svojim folklornim karakteristikama, prikazani jugoslovenski narodi i narodnosti. Po želji novovremenskih naručilaca, skromni i blagi likovi svetitelja iščezavaju pred grubim scenama iz Drugog svetskog rata, sa predstavama partizana, koji izgaraju u odlučnoj borbi za srećnu budućnost. Za svetsku izložbu u Smirnovu, u Turskoj, Stevan Stanišić I je izradio vitraže sa gordim i vizionarskim likovima maršala Tita i Kemal-paše Ataturka. Kada je ideološka stega u državi popustila, Stevan Stanišić I prvi u Somboru dobija dozvolu da ponovo otvori privatnu radionicu, a njegov sin, Milan II, nastavlja porodičnu tradiciju.\nPo završetku školovanja, Milan Stanišić II odlazi u dve poznate radionice za izradu vitraža, „Majer-Cetler“, u Minhenu i „Gerling“, u Beču. Zajedno sa ocem izrađuje projekte u muzejima revolucije u Novom Sadu i Bezdanu. Sedamdesetih godina, ponovo se budi interesovanje za sakralnu umetnost, pa Milan Stanišić II restaurira brojne vitraže na zanemarenim crkvama. Nakon restauracije izvedene na novosadskoj sinagogi, od Zavoda za zaštitu spomenika kulture dobija pohvalnicu za doprinos očuvanju i unapređenju graditeljske baštine, a dobitnik je i velike plakete i srebrne medalje Univerziteta umetnosti u Beogradu. Zahvaljujući njegovom stvaralačkom radu, građani Vojvodine danas uživaju u lepoti vitraža na Karlovačkoj gimnaziji, Sabornoj crkvi u Sremskim Karlovcima, katoličkim crkvama u Petrovaradinu i većini vitraža koji se danas mogu naći kod nas. Početkom 1992. godine, Milan Stanišić II otvara atelje u Budimpešti i za luksuzni hotel Gelert izrađuje kompoziciju sa motivima iz Aranjijeve poeme, koja se prostire na 150 kvadratnih metara.


03.9.2014, B92 – Babić: SPS poželjan partner u Vladi | Novinsko-informativna agencija Roma\n03.9.2014, B92 – Babić: SPS poželjan partner u Vladi\nŠef poslaničke grupe SNS Zoran Babić rekao je da je SPS poželjan partner u Vladi Srbije sve dok je posvećena sprovođenju reformi.\n“Vlada Srbije je okrenuta onome što smo obećali građanima na izborima, okrenuti smo reformama, privlačenju investicija, novim radnim mestima, jačanu institucija i sve dok su ljudi u koaliciji okrenuti tom poslu oni su poželjan sagovornik i partner”, rekao je Babić.\nPoslednjih dana u beogradskoj štampi se sve više piše o tome da bi Ivica Dačić i njegovi socijalisti mogli da budu zamenjeni, a priču je dodatno podgrevali navodni verbalni napadi Dačića na list Kurir, pa su pojedini funkcioneri naprednjaka zatražili su da SPS bude isključen iz vlade.\nPremijer Aleksandar Vučić je na to odgovorio da ne želi da se bavi stranačkim pitanjima, a Dačić se izvinio za ispad. Mediji su takođe spekulisali da bi mesto SPS mogla da zauzme NDS, ali su takvi navodi demantovani iz stranke Borisa Tadića.


Najavljeni veliki protesti penzionera u FBiH\nPenzioneri iz Federacije neće ostati “nijemi” nakon što delegati Doma naroda na današnjoj sjednici nisu odobrili usvajanje novog federalnog zakona o penzijsko-invalidskom osiguranju. Delegati će nas natjerati da izađemo na ulice i tražimo svoja prava, izjavio je novinarima predsjednik Izvršnog odbora Saveza penzionera FBiH Mehmedalija Rapa.\nIstiče da se će se “zbog takvog odnosa Doma naroda PFBiH prema penzionerima” masovni protesti penzionera, najavljeni za septembar, održati ranije, jer su, kako tvrdi, penzioneri obespravljeni i dovedeni na rub gladi i siromaštva.\n“U Federaciji BiH i državi nemoguće je živjeti s minimalnom penzijom, koja iznosi 326 KM”, kazao je Rapa.\nPredstavnički dom ranije je usvojio novi zakon o PIO, te su penzineri iz Kantona Sarajevo i Zeničko-dobojskog kantona koji su se okupili uoči sjednice ispred zgrade Parlamenta FBiH očekivali da će biti usvojen u Domu naroda, čime bi bilo omogućeno njegovo stupanje na snagu.


KC Niš: Preminula porodilja, još se ne zna razlog smrti | 013 info\nKC Niš: Preminula porodilja, još se ne zna razlog smrti\nTanjug\tSre, 26/08/2020 - 13:15\nPorodilja D. S. (34) preminula je u ponedeljak u Kliničkom centru Niš, potvrđeno je danas Tanjugu u toj zdravstvenoj ustanovi, a kako je naveo direktor Klinike za ginekologiju KC Niš Bojan Lukić, porodilja je došla zdrava na porođaj i imali su laboratorijsku potvrdu da su joj nalazi u redu.\nDr Lukić kaže da je sve bilo uobičajeno, osim što je porođaj krenuo četiri, pet nedelja pre termina.\n"Porođaj je protekao normalno, beba je dobro. Međutim, dva-tri sata posle uočavamo da ona ima problem sa zgrušavanjem krvi. Cele noći smo se borili za njen život, ja sam bio neposredno uključen u njeno medicinsko zbrinjavanje. Međutim, završilo se tragično", ispričao je dr Lukić.\nOčekuje da će obdukcija dati odgovore zbog čega je 34. godišnja porodilja preminula.\n"Za nas je enigma šta je razlog njene smrti. Oformljena je Komisija za proveru stručnog rada koja čeka obdukcioni nalaz sa Zavoda za sudsku medicinu. Nakon toga će dati svoje mišljenje. Onda ćemo imati više detalja koje ćemo moći da iznesemo javnosti", naveo je dr Lukić.\nKazao je i da su optužbe rodbine preminule porodilja, koji smatraju da je bilo propusta lekara, neosnovane i dodaje da je istog dana kada je porodilja preminula razgovarao sa ocem i mužem preminule žene.\n"Istog dana oko 20.15 časova obavio sam razgovore sa ocem i mužem preminule žene. Prva obdukcija je pokazala da nema osnova za njihove optužbe, ali čekamo detaljan izveštaj. Mislim da će se za 15 dana znati sve o ovom događaju", dodaje dr Lukić.


Politika privatnosti – Agris\nNadležna institucija za prikupljanje, obradu i korišćenje ličnih podataka u skladu sa zakonom o zaštiti podataka o ličnosti je:\nSolanski put bb, 85360 Ulcinj\nTelefoni: 030 425 353, Fax: 030 425 126, Mob: 069 103 333\nLični podaci su informacije koje vas identifikuju, kao što su ime, e-mail ili poštanska adresa. Kompanija Agris DOO ne prikuplja vaše lične podatke, osim kada ih dostavite (na primjer, kada se prijavljujete za elektronski bilten, učestvujete u anketama, nagradnim igrama ili igrama na sreću, naručujete uzorke ili brošure, ili tražite informacije) i date saglasnost za njihovo korišćenje.\nU skladu sa tim može biti potrebno da kompanija Agris DOO dostavi lične podatke drugim kompanijama u okviru Cungu&Co ili eksternim pružaocima usluga koji dodatno obrađuju podatke. Pružaoci usluga mogu, na primjer, biti angažovani za isporuku robe, distribuciju reklamnog materijala ili za nagradne igre koji su u obavezi da obrađuju lične podatke u skladu sa našim uputstvima i u skladu sa ovim obaveštenjem o zaštiti podataka.\nZa bilo koji drugi prenos vaših ličnih podataka, na primjer prenos podataka za prijavljivanje sa naših sajtova na sajt društvene mreže treće strane ili veb servis kao što je Facebook ili Twitter, potrebna je vaša izričita saglasnost. KompanijaAgris DOO garantuje da neće prodati ili iznajmiti vaše lične podatke trećoj strani. Međutim, možda ćemo biti u obavezi da objavimo podatke o vama ako nas na to obavezuje zakon ili to zahtjeva vlada.\nAko više ne želite da koristiteAgris DOO nalog, možete ga izbrisati u bilo kom trenutku. Prijavite se na svoj nalog i deaktivirajte ga ili nam pošaljite opoziv saglasnosti za korisnički nalog (isključite notifikacije) putem e-mail-a.


Od 22. juna počinje prvi deo 'Drainčevih književnih susreta' u Prokuplju\nIzvor: JužneVesti.com, 14.Jun.2021, 10:29\nObilazak grobnog mesta Rada Drainca, organizacija tribine i književne večeri posvećene ovom najpoznatijem pesniku u Toplici, deo su ovogodišnjeg prvog dela manifestacije "Drainčevi književni susreti" koja se tradicionalno obeležava 52. godine. Savet Drainčevih susreta objavio je i konkurs za dodeljivanje "Drainčeve nagrade za poeziju" koja će biti uručena avgusta meseca, kada je planirano održavanje drugog dela manifestacije.\nZa nagradu mogu da konkurišu zbirke pesama >> Pročitaj celu vest na sajtu JužneVesti.com << koje su objavljene 2020. godine na srpskom govornom području, a zainteresovani izdavači i autori treba da pošalju knjige u 3 primerka na adresu Narodne biblioteke "Rade Drainac", XXI Srpske divizije bb, 18400 Prokuplje ili na mejl adresu: [email protected].\nDragan Ognjanović direktor prokupačke Biblioteke koja je zadužena za organizuje ove manifestacije, kaže da se radi o prestižnoj nagradi i da stručni žiri svake godine ima težak zadatak da izabere najboljeg pesnika na konkursu koji je ove godine otvoren do 21. jula.\nŽiri je svake godine na slatkim mukama da odabere najbolju knjigu poezije u Srbiji. Očekujemo veliki broj zainteresovanih pesnika, ljubitelja pisane reči koji nastavljaju lik i delo Drainca. Što se tiče programa same manifestacije, on će biti raznovrstan i osim druženja pesnika imaćemo i deo za naše najmlađe koji će biti realizovan na jesen kada deca pođu u školu - rekao je Ognjanović.\nOn pojašnjava da će ovogodišnji program Drainčevih susreta početi u Beogradu 22. juna kada će ljubitelji poezije i poštovaoci lika i dela Drainca obići njegov grob, dok će se drugog i trećeg dana u Prokuplju održati tribina i književno veče "Smisao poezije danas" i "Nova srpska poezija-alternativna pesnička scena".


Đerona odabrao igrače za dvomeč sa Slovačkom – Balkan-Handball.com\nHome / Evropa / Đerona odabrao igrače za dvomeč sa Slovačkom\nSelektor muške seniorske reprezentacije Srbije, Toni Đerona saopštio je spisak kandidata za sastav seniorske reprezentacije Srbije za EHF nedelju nacionalnih timova (01-06. novembar 2021. godine) u okviru koje će biti odigrane prijateljske utakmice protiv Slovačke.\nOkupljanje reprezentacije je zakazano za nedelju, 31. oktobar do 20:00 časova u SC FSS, gde će se obavljati trenažne aktivnosti u periodu od 01. do 04. novembra. Kontrolne utakmice protiv selekcije Slovačke, u okviru priprema za EHF EURO 2022 na programu su 05. i 06. novembra u Slovačkoj.\nPodsetimo, EHF EURO 2022 održava se u Mađarskoj i Slovačkoj od 13. do 30. jauara 2022. godine, a reprezentacija Srbije će na Evropskom prvenstvu igrati u grupi C u Segedinu sa selekcijama Hrvatske, Francuske i Ukrajine.\n← Prethodni članak Niklas Ekberg najbolji strelac u istoriji Kila, srušio rekord slavnog zemljaka!\nNaredni članak → Super Glob: Magdeburg i Al Veda rutinski do četvrtfinala


Godinu dana od taksi Prištine: Dijalog mrtav, šteta stotine miliona evra – SDP Srbije\nPočetna/Vesti/Godinu dana od taksi Prištine: Dijalog mrtav, šteta stotine miliona evra\nNavršava se godinu dana od kako su na snagu stupile takse Prištine na srpsku robu najpre u iznosu od 10 odsto, a kroz 12 dana i celih 100 odsto.\nTa mera nanela je veliku ekonomsku štetu sa obe strane administrativne linije, ali još više – političku, budući da je blokirala dijalog Beograda i Prištine.\nPriština se na taj potez odlučila nakon što je pretrpela fijasko odbijanjem članstva u Interpolu, na zasedanju Generalne skupštine te medjunarodne policijske organizacije, u Dubaiju.\nTakse su, medjutim, blokirale dijalog, ali je Priština ostala uporna, iako su Brisel i Vašington najpre, a potom i i gotovo cela medjunarodna zajednica, tražili njihovo ukidanje, očekujući, istovremeno, da Beograd zaustavi napore na povlačenju priznanja.\nNa terenu svakodnevnice, šteta koju trpe gradjani sa obe strane administrativne linije je vidljiva, posebno kad je reč o Srbima sa severa KiM, koji su ostali bez niza proizvoda iz centralne Srbije, kojima su se do tada snabdevali, iako se država organizovala i nastojala da umanji štetu.\nNakon devet meseci od uvodjenja te mere iz centralne Srbije na kosovsku teritoriju je isporučeno manje robe u vrednosti od 280.800.000 evra, a danas je taj iznos značajno veći.\nDo uvodjenja taksi iz centralne Srbije na kosovskom tržištu plasirano je robe u vrednosti 440 miliona evra godišnje, a u ovoj godini bi taj iznos verovatno premašio pola miliona evra.\nTim Medjunarodnog monetarnog fonda koji je u medjuvremenu boravio u Prištini, ocenio je da su uvedene takse povećale cenu potrošačke korpe gradjana na celoj kosovskoj teritoriji, naročito prehrambenih proizvoda, što je uticalo na domaćinstva sa nižim prihodima.\n„Ako jedan kamion bilo koje sirovine uvezemo iz Srbije – najviša cena je 500 evra, a za istu robu iz Italije ili Nemačke transport je 2.800 evra, pa se postavlja pitanje ko je tu direktno pogodjen. To su proizvodjači. Ako je proizvodjač pogodjen to direktno utiče na potrošača i konkurentsku sposobnost u regionu“, rekao je tada Grdžaljiju.\nMinistar trgovine Rasim Ljajić ocenio je da je zbog poteza Prištine da uvede takse od 100 odsto na srpsku robu, dijalog „mrtav“.\n„To je nastavak protesta nakon uvođenja taksi kako bi se dokazala besmislenost tog poteza da u 21. veku imate situaciju da podižete barijere u trgovini između gradova i duž različitih prostora“, rekao je Ljajić za TV Pink, ukazujući da se to dogodilo „u vreme kada se svi zalažemo za stvaranje zajedničkog ekonomskog prostora, za ukidanje carina i vancarinskih barijera“.\nOcenio je da je to korak „koji nas vraća unazad, koji sprečava trgovinu i koji ne šteti samo ekonomskoj privredi Srbije, već i privredi Kosova“.\nKako navodi ministar, uvođenje taksi od 100 odsto je besmislen potez koji nije uveden iz ekonomskih, već iz političkih razloga i na koji je na kraju doveo do prestanka političkog dijaloga, koji je uz sve poteškoće davao neke rezultate, a sada je „mrtav“.\n„U Prištini su videli da nema tog autoriteta koji ima snage da povuče potez i natera ih da ukinu takse, SAD imaju druge prioritete, jer ne stoji zapadni Balkan tako visoko na lestvici prioriteta velikih sila i zato je Priština i shvatila da može da se ovako ponaša. Haradinaju će sve ovo povećati rejting na Kosovu, a ovo je takođe i trka za neke političke poene“, rekao je Ljajić.


Zlatibor dočekuje 150 biciklista iz 30 svetskih zemalja u 60. biciklističkoj Trci kroz Srbiju - PressLider.rs\nZlatibor dočekuje 150 biciklista iz 30 svetskih zemalja u 60. biciklističkoj Trci kroz Srbiju\n31. jula 2020. 31. jula 2020. Marina Trmčić\t0 Comments 60. Trka kroz Srbiju, biciklisti, etapa, Zlatibor\nZlatibor – Od 31. avgusta do 3. septembra biće vožena jubilarna, 60. Trka kroz Srbiju, a među domaćinima etapa biće i Zlatibor, koji je u izboru biciklista iz 30 svetskih zemalja proglašen za najboljeg prošlogodišnjeg domaćina etape.\nZlatibor se, kao mesto cilja prve etape, užurbano priprema za jubilarno, 60. izdanje najprestižnije biciklističke manifestacije u Jugoistočnoj Evropi. Delegacija čelnih ljudi Trke kroz Srbiju predvođena direktorom trke Vladimirom Kuvaljom i sportskim direktorom Sašom Gajičićem posetila je u ponedeljak 27. jula 2020. opštinu Čajetina i sam centar Zlatibora gde se sprovode brojni infrastrukturni radovi, kako bi naša najpoznatija planina spremno dočekala 150 biciklista iz 30 svetskih zemalja upravo u samo centru Zlatbora 1. septembra, na cilju prve etape koja će startovati sa prelepe Jahorine, saopšteno je iz TO Zlatibor.\nZlatibor će ove godine biti domaćin prve etape, koja će drugu godinu zaredom startovati iz Republike Srpske, to jest iz Istočnog Sarajeva.\nVeliku zainteresovanost za učešće već sada pokazuju ekipe iz Sjedinjenih Američkih Država, Italije, Holandije i Francuske.\n← Dr Pajović: Stanje se stabilizuje, ali se moramo navići na prisutnost virusa\nBazen u Lučanima počinje sa radom uz propisane mere →


pink.rs | Nedimović: Odluka Rusije velika šansa za prehrambenu industri\natifikacija ugovora daje mogućnost da bez carine srpski poljoprivredni proizvođači izvoze na tržiste od gotovo 200 miliona stanovnika mnoge proizvode.\n"Među njima bih svakako izdvojio sir i voćnu rakiju. Velika šansa za prehrambenu industriju koju moramo iskoristiti, posebno danas kada se svi zatvaraju zbog Koronavirusa i kada mnoge zemlje vape za prilikom da izvezu svoju robu", objašnjava Nedimović.\nIstovremeno, država će, kaže, nastaviti sa jacanjem subvencija nasim proizvođacima kako bi imali sto bolje proizvode za plasman na inostrana trzista. Kako je navedeno u saopštenju na zvaničnom sajtu, ruska Vlada je odlučila da odobri nacrt saveznog zakona "O ratifikaciji Sporazuma o zoni slobodne trgovine između Evroazijske ekonomske unije i njenih država članica, sa jedne strane, i Republike Srbije, sa druge strane" i da ga proledi na usvajanje Državnoj dumi u skladu sa utvrđenom procedurom.\nSrbija je potpisala sporazum o formiranju bezcarinske trgovinske zone sa EAEU u oktobru 2019. godine. Ugovor je potrebno da ratifikuju sve države članice EAEU.\nTaj ugovor će zameniti postoječhe bilateralne sporazume sa Rusijom, Belorusijom i Kazahstanom i proširiti zonu slobodne trgovine i na Jermeniju i Kirgiziju. Premijerka Ana Brnabić je u oktobru prošle godine u Moskvi potpisala Sporazum o slobodnoj trgovini između Srbije i Evroazijske ekonomske unije i njenih država članica - Rusije, Kazahstana, Belorusije, Jermenije i Kirgistana. Srbiji je potpisivanjem sporazuma otvoren pristup tržištu od 183 miliona ljudi.\nDogovorom o slobodnoj trgovini, Srbija čhe močhi da izvozi gotovo 100 odsto proizvoda bez plačhanja carina. Između ostalog, reč je o izvozu 2.000 tona cigareta, 400 tona kravljeg sira, neograničen izvoz ovčjeg i kozjeg sira, kao i vočhne rakije, 90.000 litara vinjaka...\nPovratak 166. strane Miroslavljevog Jevanđelja dokaz bratskih odnosa\nAko želite ravan stomak: Ovo su 10 efikasnih načina da regulišete vaš digestivni sistem i zategnete stomak!


Klačar:Očekujem vladu kontinuiteta,Ana Brnabić verovatno ponovo premijer - Glas Podrinja\nIzvršni direktor Centra za slobodne izbore i demokratiju (CESID) Bojan Klačar izjavio je danas da očekuje da će nova Vlada Srbije biti koaliciona i vlada kontuinuiteta.\nKlačar je za TV Prva izjavio, a prenosi Beta da je teško pronaći političke interese koji bi opravdali koncentracionu vladu, kao i da bi tako nešto bilo za očekivati u vreme neke velike krize, ali da kriza koju je izazvala epidemija korona virusa nije takvih razmera.\nKljučni epiteti su vlada u kontinuitetu i koaliciona vlada. Važno je iz ugla građana da u toj vladi budu ljudi spremni na prave kompromise. Moraće da se prave kompromisi na velikim i na malim temama, kao i u onome što Srbiju očekuje i na unutrašnjem planu, rekao je Klačer.\nOn je izjavio da su "najveće šanse da Ana Brnabićbude ponovo premijer".\nVlada će verovatno biti kratkog trajanja, zbog čega je još jedan argument Ane Brnabić kao premijera, rekao je Klačer.\nOn je naveo da će nova Vlada Srbije, osim suočavanja i očekivanih kompromisa po pitanju velikih problema, poput pitanja Kosova i epidemije korona virusa, morati da pravi kompromis i na "manjim temama", kao što je uspostavljanje dijaloga sa opozicionim strankama.\nKlačar je precizirao da će s obzirom na bojkot predhodnih izbora od velikog dela opozicionih stranaka, "neka vrsta unutrašnjeg dijaloga biti potrebna".


PUTIN DAO ZELENO SVETLO: Ove zemlje mogu računati na "Sputnjik V" | Happy BSC portal\nPutin istakao da zemlje bivšeg SSSR-a bi mogle računati sa početkom proizvodnje ruske vakcine protiv korone\nRuski predsednik Vladimir Putin je izjavio da se trenutno istražuje način kako da se sprovede zajednička proizvodnja ruskih vakcina protiv koronavirusa u okviru Organizacije za kolektivnu bezbednost i saradnju koja okuplja bivše sovjetske republike. Ovo bi se odnosilo kako na vakcinu Sputnjik V, tako i na druge dve ruske vakcine.\nPutin je takođe napomenuo da ODKB zemlje moraju da postave zdravstvenu negu, socijalna i ekonomska pitanja kao prioritet.\nOn je istakao da je post-sovjetski bezbednosni blok država članica blisko sarađuje u borbi protiv zaraze, pružajući jedni drugima podršku i pomoć. Putin je objasnio da Rusija snabdeva medicinskom opremom, sistemom testiranja i svim drugim potrepštinama članice oragnizacije.\n- Grupa ruskih stručnjaka, medicinskih profesionalaca i epidemiologa radi u državama članica ove organizacije - dodao je Putin.


SPS prišao SNS-u u Novom Sadu | Autonomija\nSPS prišao SNS-u u Novom Sadu\nJoš se ne zna kada će biti održana sednica Skupštine grada\n30. avg 2012\nNovosadski odbor Socijalističke partije Srbije (SPS) saopštio je da je postigao dogovor o formiranju nove gradske vlasti sa Srpskom naprednom strankom (SNS).\n„U okviru nove većine u Skupštini Novog Sada, koju čine 42 odbornika, postignut je čvrst dogovor o načinu finansiranja grada, političkoj platforimi, viziji razvoja i principima na kojima će Novi Sad funkcionisati u naredne četiri godine“, navodi se u saopštenju SPS-a.\nNovu većinu činiće 15 odbornika SNS-a, sedam odbornika SPS-a, šest odbornika Romske demokratske stranke, po pet odbornika Demokratske stranke Srbije i Dveri, tri odbornika Srpskog pokreta obnove i jedan odbornik stranke Nijedan od ponuđenih odgovora (NOPO).\nCentrale stranaka ranije su isključile iz članstva sve odbornike Dveri u Novom Sadu i odbornika NOPO.\nSPS je saopštio da je postignut dogovor da novi gradonačelnik Novog Sada bude predsednik Gradskog odbora SNS Miloš Vučević, njegov zamenik će biti predsednik Gradskog odbora DS S-a Borko Ilić.\nPredsednik Skupštine grada biće predsednik novosadskih socijalista Siniša Sević, a njegov zamenik je Miroslav Ilić, koji je izabran na listi Dveri.\n„Uvereni smo da će ljudi koji će u narednom periodu upravljati Novim Sadom od našeg grada ponovo napraviti lidera među gradovima Srbije i mesto poželjno za investicije i bezbedan i pristojan život svih naših sugrađana“, ocenjuje se u saopštenju.\nVanredna sednica Skupštine grada na kojoj je trebalo da se raspravlja o smeni aktuelne gradske vlasti predvođene Demokratskom strankom, juče je odložena „do daljnjeg“, jer nije bilo kvoruma za njeno održavanje.\nPredsednica Skupštine grada Aleksandra Jerkov iz Lige socijaldemokrata Vojvodine kazala je da će zakazati vanrednu sednicu gradskog parlamenta nakon šsirokih konsultacija sa svim odborničkim grupama.\nSednica je bila zakazana na osnovu zahteva 34 odbornika opozicije.


ARHIVA - Avion Er Srbije prolazi kroz pozdravne šmrkove vode na aerodromu Džon F. Kenedi u Njujorku, nakon okončanja prvog direktnog leta iz Srbije u SAD od 1992. godine, 23. juna 2016. (Foto: AP/Adam Hunger)\nEr Srbija će od 3. juna za sletanje i poletanje koristiti Terminal 1 Međunarodnog aerodroma Džon F. Kenedi u Njujorku, umesto Terminala 4 na koji trenutno sleću avioni srpske nacionalne avio-kompanije. Na Terminalu 1 obavljaju se isključivo međunarodni dolasci i odlasci, pa će Er Srbija novi terminal deliti sa najvećim avio-prevoznicima iz celog sveta, saopštila je ta avio kompanija na svom sajtu.\n"Nakon planirane obnove, koja ujedno predstavlja i najveći kapitalni projekat u istoriji njujorške vazdušne luke, Terminal 1 će biti najprostraniji i najsavremeniji na aerodromu Džon F. Kenedi. Uz 23 nova gejta, unapređeni terminal će biti četiri puta veći od postojećeg i obuhvataće prostor trenutnih Terminala 1 i 2 i bivšeg Terminala 3, a putnicima će ponuditi brojne pogodnosti", navodi se u saopštenju.\n"Ponosni smo što se pridružujemo domu svih glavnih internacionalnih avio-prevoznika. Naši putnici će biti u prilici da uživaju u većem prostoru i manjoj gužvi, a u bliskoj budućnosti, kada se završi obnova, Terminal 1 će biti najraskošniji u celom Njujorku i okolini", izjavio je Džordž Petković, regionalni direktor Er Srbije za Severnu i Južnu Ameriku.\nEr Srbija je počela sa obaveštavanjem putnika o promeni terminala putem svih kanala komunikacije - SMS poruka, veb-sajta i zvanične stranice na društvenim mrežama.\nSrpska nacionalna avio-kompanija podseća da do Njujorka trenutno leti dva puta nedeljno, četvrtkom i subotom, uz planove da pojača frekvenciju kada se situacija sa pandemijom stabilizuje.\n"Čak i u nepovoljnim okolnostima po globalnu avio-industriju, Er Srbija je zabeležila dobre rezultate tokom prethodne godine i, sa 67 odsto na Terminalu 4 najprometnijeg njujorškog aerodroma, našla se na prvom mestu po popunjenosti kapaciteta za prevoz putnika na letovima do 'Velike jabuke' u septembru 2020. godine", navodi se u saopšenju i podseća da je direktna vazdušna veza između Srbije i SAD uspostavljena istorijskim letom za Njujork 23. juna 2016. godine, posle pauze od gotovo četvrt veka.\n"Letove na liniji Beograd - Njujork obavlja najveći avion u floti Er Srbije, erbas A330 nazvan po legendarnom srpskom naučniku i pronalazaču Nikoli Tesli", dodaje se u saopštenju.


Nastavlja se izgradnja objekta kolektivnog stanovanja za stambeno zbrinjavanje interno raseljenih porodica na Šipu | Ministarstvo za rad, soc.politiku, ras.lica i izbjeglice\nNakon višegodišnjeg zastoja, nastavlja se projekt izgradnje stanova u naselju Šip, namijenjenih za stambeno zbrinjavanje interno raseljenih porodica s područja općine Centar.\nIzgradnju objekta kolektivnog stanovanja finansira Ministarstvo za rad, socijalnu politiku, raseljena lica i izbjeglice Kantona Sarajevo.\nNakon provedenog postupka javne nabavke koju je proveo Fond Kantona Sarajevo za izgradnju stanova, odabran je izvođač radova te je gradnja nastavljena. Radove su obišli ministrica Ivana Prvulović, načelnik Općine Centar Srđan Mandić, direktor Fonda za izgradnju stanova Kantona Sarajevo Mirza Emirhafizović, zajedno sa svojim saradnicima.\nRok za izvođenje radova je 120 radnih dana, a vrijednost ovih radova završne faze iznosi 1.007.370,00 KM sa PDV-om.


UKIDANJE EKONOMSKIH AMBASADORA\nMinistar privrede Saša Radulović najavio je danas da će program ekonomskih ambasadora biti ukinut i da u tom obliku više neće biti pokretan.\nPrema njegovim rečima, opredeljenje vlade je da se više bavi ekonomskim pitanjima u budućnosti, i tome će se posvetiti više pažnje, a dodatna trošenja na ekonomske ambasadore i slične programe nisu potrebna.\n"Treba da se vratimo osnovnim stvarima kao druge zemlje, ne treba izmišljati 'toplu vodu', i moramo postupati oprezno s parama poreskih obveznika", rekao je ministar.\nNije dobro što Srbija uzima kredite u inostranstvu kojima se finansiraju strane kompanije za izvođenje radova u našoj zemlji, rekao je danas ministar privrede Saša Radulović, ocenjujući da se u tom procesu gubi vrednost rada koju bi trebalo da dobijemo u bruto društvenom proizvodu (BDP) zemlje.\nOdgovarajući na poslanička pitanje u Parlamentu, ministar Radulović rekao je da vlada radi na restrukturiranju privrede da bi je postavila na zdrave noge, da radi na tome da se preduzeća "očiste" od dugova kako bi mogla da nastave normalno poslovanje, uz postavljanje odgovarajućeg menadžmenta i pronalaženje investitora.\nOn je napomenuo da se kod svih društvenih preduzeća u restrukturiranju trenutno radi na "čišćenju" dugovanja, a kod nekih se radi na postupku objedinjavanja, jer neće moći pojedinačno da opstanu na tržištu.\nZakoni koje vlada menja, takođe, su deo istog procesa, rekao je Radulović.\nMinistar saobraćaja Aleksandar Antić obećao je da će vlada stvoriti uslove da domaće firme imaju dovoljno posla, povodom pitanja poslanika Markovića zašto domaći privrednici ne mogu da dobiju poslove na javnim tenderima u Srbiji usled čega se mnoga od njih polako gase.\n"Neke od ugovora u ranijem periodu o izvođenju radova na infrastrukturnim objektima dobili su strani konzorcijumi, koji su uglavnom angažovali svoj menadžment, ali izvođači radova su bila srpska preduzeća, pri čemu su ona dobijala 30 do 40 odsto od ugovorene cene za radove, na šta su bili primorani da bi obezbedili posao za svoje radnike, objasnio je Antić.\nMinistar saobraćaja je naglasio da će politika vlade biti da obezbedi u narednom periodu da domaće kompanije mogu da učestvuju na javnim tenderima pod ravnopravnim uslovima sa stranim, čak da učestvuju i kao konzorcijumi da bi mogla lakše da dobiju kredite.\nOdogovarajući na pitanje poslanika "zašto se dozvoljava stranim bankama u Srbiji da uskrate kredite domaćoj privredi, koju na taj način uništavaju", ministar finansija Lazar Krsić je rekao da na tržištu postoji konkurencija domaćih i stranih banaka, tako da niko od njih nema monopol u određivanju politike kamata, a što se tiče blokade računa zbog neizmirivanja obaveze privrede, to je stvar dogovora sa bankom.\nKrstić je naglasio da su domaće banke ravnopravne sa stranim bankama (domaće banke sa većinskim stranim kapitalom) na srpskom tržištu.\nMinistar poljoprivrede Dragan Glamočić rekao je da resorno ministarstvo preduzima niz mera za poboljšanje položaja poljoprivrednika i razmatra podsticajne mere da bi se poboljšala produktivnost i oni zaštitili od strane konkurencije, odgovarajući na pitanje poslanika Markovića kako pomoći srpskom seljaku da proizvodi bolje i više i kako smanjiti uvoz poljoprivrednih proizvoda koji mogu da se proizvedu u Srbiji.\nGlamočić je rekao da je Ministarstvo poljoprivrede otvoreno za saradnju i sugestije primarnih poljoprivrednih proizvođača i zainteresovano za poboljšanje proizvodnje i kvaliteta produkcije u agraru.


�ELJEZNICE SRBIJE PROMOVISALE DVA NOVA DIZEL VOZA Luksuz i brzina ruskih ma�ina �eljeznice Srbije preuzele su ju�e jo� dva ruska dizel-motorna voza od ukupno 12 kupljenih, koji bi do kraja godine trebalo da stignu u Srbiju i saobra�aju na neelektrificiranim prugama. Jedna kompozicija �e saobra�ati na relaciji Lapovo– Kraljevo, dok �e druga biti rezerva na relaciji Vr�ac–Beograd.\nDirektor �eleznica Srbije Milovan Markovi� je na promociji vozova izrazio zadovoljstvo �to se ugovor sa ruskom stranom realizuje po planu, istakav�i da �e, uz ovakvu dinamiku, do kraja godine svih 12 vozova koji su ugovoreni iz kredita Evropske �eljezni�ke banke sti�i na srpske pruge i biti u saobra�aju.\nIsti�u�i da �e to pobolj�ati regionalni i lokalni saobra�aj na neelektrificirnim prugama, Markovi� je kazao da se radi o potpuno modernim vozovima koji mogu da se kre�u brzinom od 120 kilometara na sat i dodao da �e „morati malo da se poprave pruge za koje su planirani kako bi mogli da idu maksimalnim brzinama”. Prvi novi voz poslije tri decenije stigao je iz Rusije krajem avgusta pro�le godine, kao dio ugovorene nabavke. Rije� je o 12 novih dizel-motornih vozova serije 711, �iju su nabavku srpske �eljeznice ugovorile sa ruskom kompanijom „Metrovagonma�”.\nVrijednost 12 garnitura je oko 43 miliona �vajcarskih franaka, a sredstva su obezbije�ena iz kredita me�unarodne �eljezni�ke banke „Eurofime”. Voz je dvodjelan i ima 120 mjesta za sjedenje i 126 za stajanje. Opremljen je najsavremenijom opremom, a glavne komponente proizveli su najpoznatiji evropski proizvo�a�i, prema me�unarodnim standardima.


Adresa: Save Mrkalja 14, 78000 Banja Luka\nRukovodilac Centra Prof. dr Duško Vulić\nStručni saradnici: Nikola Duvnjak i Sanja Zimonja\nCentar za specijalističke studije i kontinuiranu edukaciju na Medicinskom fakultetu Univerziteta u Banjoj Luci obavlja djelatnost specijalističke, supspecijalističke studije i kontinuirane edukacije. Specijalističke i supspecijalističke studije se obavljaju po programu kojim je utvrđen obim, sadržaj i plan sprovođenja teorijske i praktične nastave i praktičnog stručnog rada, kao i znanja i vještine koje se stiču u skladu sa Pravilnikom o planu i programu specijalizacija i supspecijalizacija Ministarstva zdravlja i socijalne zaštite Republike Srpske i Pravilnikom o organizovanju specijalizacija i supspecijalizacija na Medicinskom fakultetu Univerziteta u Banjoj Luci.\nKontinuirana edukacija se na Fakultetu organizuje i sprovodi u skladu sa Zakonom o zdravstvenoj zaštiti Republike Srpske (“Službeni glasnik Republike Srpske”, broj:106/09 i 44/15), Pravilnikom o sprovođenju kontinuirane edukacije za zdravstvene radnike i zdravstvene saradnike br:59/16, Pravilnikom o radu Centra za specijalističke studije i kontinuiranu edukaciju na Medicinskom fakultetu Univerziteta u Banjoj Luci, uzimajući u obzir stavove i preporuke Evropskog akreditacionog savjeta za kontiniuranu medicinsku edukaciju (EACCME®).\nKontinuirana medicinska edukacija se bavi razvijanjem znanja, vještina i profesionalnih kompetencija, kao i informisanjem o novinama u medicini, srodnim naukama i zdravstvenoj tehnologiji u cilju održavanja i unapređenja kvaliteta rada zdravstvenih radnika i zdravstvenih saradnika.\nFakultet u okviru svoje misije pružanja kvalitetnog obrazovanja u oblasti zdravstva na svim nivoima omogućava da kroz kontinuiranu medicinsku edukaciju, zdravstveni radnici i zdravstveni saradnici ostvare svoje pravo i dužnost da se permanentno usavršavaju prateći stručni i naučni razvoj medicinskih i drugih nauka.\nCentar za specijalističke studije i kontinuiranu edukaciju ima Vijeće za specijalizacije i supspecijalizacije i Programski savjet za kontinuiranu edukaciju.


Brisel ima rezerve prema projektu | INFORMACIJA JE KAPITAL - Capital.ba\nBrisel ima rezerve prema projektu\n31. jul. 2012. 09:20 Objavljeno u OSTALO\nBRISEL, Reagovanje u Hrvatskoj oko sredstava koje bi EU dala za evenutalnu izgradnju Pelješkog mosta previše je optimistična, jer rezerve prema projektu u Briselu i dalje ostaju, ocijenio je briselski diplomata.\nNeimenovani diplomata istakao je da je nedavni susret hrvatskog ministara spoljnih i evropskih poslova Vesne Pusić i evropskog komesara za regionalnu politiku Johanesa Hana protumačena u Hrvatskoj kao da je već dato zeleno svjetlo za izgradnju Pelješkog mosta uz pomoć evropskih sredstava, što je preoptimistično, jer se nije otišlo toliko daleko.\n“Bili smo vrlo uzdržani, a to se vidi i iz toga što smo zamolili Hrvatsku da izradi opsežnu predstudiju u kojoj bi se argumentovano izložile sve prednosti i mane svake od varijanti povezivanja prekinute teritorije Hrvatske”, rekao je evropski izvor.\nIzvor je istakao da bi ulaskom BiH u EU u dogledno vrijeme cijelo područje bilo evropska teritorija, a izgradnja mosta bila bi suvišan trošak i dodao da čvrsta pozicija oko pelješkog mosta još nije zauzeta.\nPusićeva je, 23. jula nakon sastanka sa evropskim komesarom za regionalnu politiku Johanesom Hanom, navela da Hrvatska mora do kraja godine dokazati da bi projekat pelješkog mosta finansijski, politički i ekološki bio bolje rješenje od koridora, i tek na osnovu toga dobiti sredstava iz evropskih fondova za njegovu izgradnju.\nOna je rekla da Zagreb do kraja godine mora Evropskoj komisiji podnijeti sveobuhvatnu studiju u kojoj bi bilo dokazano da je riječ o najboljoj varijanti.\nKljučne riječi: brisel, eu, peljeski most, vesna pusic\nEU pomaže izgradnju Pelješkog mosta\nHrvatska mora dokazati opravdanost Pelješkog mosta\nPostoje pretpostavke za evropski put\nPusić: Potraživanje novca za devizne štediše Ljubljanske banke ne treba vezivati sa EU\nRješenje za Ljubljansku banku pa ratifikacija pregovora


Bk Borac na Sajmu sporta - Bk Borac\nBk Borac na Sajmu sporta\nU sredu 15, novembra u hali KK Borac održan je Sajam sporta. Organizator ove manifestacije je Sportski savez Srbije i Čačanski sportski savez.\nUčešće su uzeli čačanski klubovi članovi sportskog saveza grada Čačka. Sajam je otvorio Aleksandar Šoštar, predsednik Sportskog saveza Srbije u prisustvupredstavnika gradske vlasti.\nSvoj štand imao je i BK BORAC, gde je predstavljen klub, deljeni su flajeri učenicima čačanskih osnovnih i srednjih škola sa pozivom na upis u klub. Posetioci su imali priliku da na trenažerima probaju vrhunski trkački bicikl.\nŠtand su posetili i legende Srpskog sporta, Aleksandar Šoštar i Dane Korica.


Stvorili su se svi uslovi za UKIDANJE VANREDNOG STANJA | Ist Media\n08:28: PM Saturday September 26, 2020\nStvorili su se svi uslovi za UKIDANJE VANREDNOG STANJA\nObjavljeno 6. May 2020. at 6. May 2020. piše Ist Media\nPredsednica Vlade Srbije Ana Brnabić je na sednicu Skupštine Srbije izjavila da su se stvorili svi uslovi da se ukine vanredno stanje u Srbiji uvedeno usled pandemije korona virusa i navela je da ono ne treba da traje “ni dan duže nego što je potrebno”.\nPrema njenim rečima, preporuka Svetske zdravstvene organizacije (SZO) je da se mere postepeno ublažavaju kada se ispune šest uslova koji su dostavljeni Ministarstva zdravlja.\nDokazi pokazuju da je prenošenje Kovid-19 kontrolisano, što smo mi ispunili već duže od sedam dana. Pod dva, zdravstveni sistemi imaju dovoljno kapaciteta da identifikuju, izoluju, testiraju i leče sve slučajeve, kao i da prate i smeštaju sve kontakte u karantin, što je sva sreća bio slučaj u Srbiji od prvog dana i to se nije promenilo, kazala je predsednica Vlade Srbije.\nOna je dodala da su uslovi SZO da su “rizici od epidemije svedeni na minimun u okruženjima velike ranjivosti”, da se preventivne mere uspostavljaju na radnim mestima, kao i upravljanje rizikom od importovanja ili eksportovanja zaraze iz zajednica sa visokim rizikom prevršenja.\nVanredno stanje u Republici Srbiji zbog korona virusa uvedeno je 15. marta.


ponedeljak, 11 februar 2013 14:23\nSeoska škola u Goločelu, istureno odeljenje OŠ «Miloje Simović» iz Dragobraće, koje je od 2001. godine bilo zatvoreno zbog tehničkih uslova, a škola na seoskom području praktično ugašena, od danas će ponovo raditi u renoviranim prostorijama.\nponedeljak, 11 februar 2013 14:15\nGrad Kragujevac izražava žaljenje zbog incidenata i nemilih scena koje su se dogodile na finalnoj utakmici Kupa Radivoje Korać i doveli do prekida meča.\n"Delije" i "Grobari" u glas pevali himnu [VIDEO]\nponedeljak, 11 februar 2013 10:25\nPrekid meča finala košarkaškog Kupa Srbije samo je još jedna mrlja na kontu srpskog sporta.\nTokom dana oblačno i malo toplije\nponedeljak, 11 februar 2013 07:32\nJutro u Kragujevcu hladno sa mrazom, tokom dana oblačno i malo toplije.\nponedeljak, 11 februar 2013 13:11\nPredsednica Višeg suda Zorica Đurić izjavila je da je tužilaštvo u petak dostavilo zahtev za proširenje istrage protiv direktora stranke “Zajedno za Šumadiju” Zlatka Milića i vlasnika knjigovodstvene agencije “AB2″ Žarka Biorca.\n1993. umrla Desanka Maksimović\nponedeljak, 11 februar 2013 07:37\nNa današnji dan 1993. godine umrla je srpska književnica Desanka Maksimović, član Srpske akademije nauka i umetnosti, čija se poezija odlikuje toplinom, senzibilnošću, neposrednošću, muzikalnošću, rodoljubljem i humanošću.\nponedeljak, 11 februar 2013 07:23\nTokom noći između nedelje i ponedeljka ekipe Zavoda za hitnu medicinsku pomoć obavile su ukupno 130 intervencija, od kojih 29 na terenu, 68 u ambulanti za odrasle i 41 na pedijatriji.\niRoda nas probudila sa pet beba\nZvanično saopštenje policije: nerede su započeli navijači Partizana\nPivarski park opasan za decu [Video]\nStrana 4898 od 4970


RTS :: Zvaničnik "Erbasa" za RTS: Srbija glavni partner u Jugoistočnoj Evropi\nDruštvo Zvaničnik "Erbasa" za RTS: Srbija glavni partner u Jugoistočnoj Evropi\nsubota, 16. okt 2021, 14:20 -> 14:21\nSaradnja sa Vladom Srbije, ministarstvima odbrane i unutrašnjih poslova je odlična, kaže za RTS potpredsednik kompanije "Erbas helikopteri" za Jugoistočnu Evropu, Sezar Sančez. Osim ispunjenja ugovora o isporuci helikoptera H-145M, važan aspekt saradnje je i razvoj Vazduhoplovno remontnog zavoda "Moma Stanojlović" u Batajnici u centar za održavanje vazduhoplova.\nTokom Sajma naoružanja "Partner 2021" na štandu kompanije "Erbas" bili su izložene makete helikoptera H-145M i H-225M, a bio je izložen i transportni avion C-295 koji će, kako je najavljeno na Sajmu, takođe biti nabavljen za Vojsku Srbije.\n"Na više polja radimo na razvoju saradnje, sa odbrambenim sektorom, sa ministarstvom unutrašnjih poslova i sa drugima. Kao primer bi naveo ispunjenje ugovora sa već isporučenih devet helikoptera H145M. Oni su isporučeni u prethodnih nekoliko godina i okosnica su avijacije u vojsci i policiji", objasnio je Sezar Sančez potpredsednik kompanije "Erbas Helikopteri" u razgovoru za emisiju "Dozvolite".\nSančez koji je potpredsednik kompanije zadužen za Jugoistočnu Evropu istakao je da mu je drago što je Sajam naoružanja "Partner" svaki put sve veća manifestacija sa više učesnika.\nNaglasio je i da osim nabavke helikoptera važan faktor saradnje predstavlja Vazduhoplovno remontni zavod "Moma Stanojlović" u Batajnici.\n"Moma Stanojlović je ključni faktor u odbrambenoj saradnji Vlade Srbije i kompanije 'Erbas'. Mi zajedno radimo na povećanju efikasnosti i pretvaranju Zavoda 'Moma Stanojlović' u instituciju okrenutu biznisu. Nadamo se da neće postati samo regionalni centar za održavanje helikoptera 'Gazela', na čemu radimo, već i nešto više u narednom periodu», objasnio je Sančez.\nKaže da je Srbija u poslednjih nekoliko godina postala primer lojalnosti kupca.\n"Za 'Erbas' je Srbija referenti i glavni partner u Jugoistočnoj Evropi i mi zaista planiramo da ojačamo i povećamo saradnju", zaključio je Sančez.\nSrbija je do sada kupila od "Erbasa" devet helikoptera H145M, pet za vojsku i četiri za policiju. Nabavljena su i tri helikoptera H215M za Helikoptersku jedinicu MUP-a Srbije, a očekuje se njihova isporuka.\nTakođe, na Sajmu Partner 2021, potpisan je Memorandum o razumevanju ministarstava odbrane Republike Srbije i Kraljevine Španije. Tokom potpisivanja ministar odbrane Srbije Nebojša Stefanović rekao je da se nada da će iz sporazuma proizići nabavka dva transportna aviona Erbas C295M koji se proizvode u Španiji i još helikoptera H-145M.


Obavještenja – Ambasada Bosne i Hercegovine\nOd 17. novembra 2020 godine na snazi su nove mjere ograničenja kretanja vezano uz pandemiju COVID-19. Konzularno odjeljenje Ambasade BiH […]\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr. Bisera Turković u Beču je održala sastanak sa […]\nZamjenica predsjedavajućeg Vijeća ministara i ministrica vanjskih poslova Bosne i Hercegovine dr. Bisera Turković, u petak je, 25 septembra 2020. godine, u Beču održala sastanak sa ministrom vanjskih poslova Republike Austrije Alexanderom Schallenbergom\nPoštovani birači, ako ćete na dan Izbora u Mostaru 20.12.2020. godine boraviti u inostranstvu, da bi ste mogli glasati, potrebno je da se registrujete.\nCentralna izborna komisija će ažurirati spiskove i objavit će na svojoj stranici izbori.ba koliko neuspjelih, netačnih ili nepotpunih prijava imaju, ali NEĆE objaviti imena onih čije prijave nisu uspjele .


Cvjetni tepih u Podgorici povodom Dana Evrope\nTrg nezavisnosti u centru Podgorice ukrašen je sa 50.000 sadnica cvijeća, koje zauzimaju 600 kvadratnih metara. To je poklon Delegacije Evropske unije u Crnoj Gori, glavnog grada Podgorice i Kancelarije za pregovore s EU Vlade Crne Gore, u čast Dana Evrope, 9. maja.\nProsrpske partije u borbi za Herceg Novi\nFiniš kampanje u Herceg Novom pred lokalne izbore, zakazane za 9. maj, u znaku je političke borbe između koalicija, koje zajedno godinama upravljaju gradom. Te partije, uglavnom prosrpskog bloka, prošle godine su smijenile državnu vlast. Njihova gotovo izvjesna pobjeda, smanjila je izborne tenzije.\nIako je Vlada Zdravka Krivokapića fomirana prije pet mjeseci, još uvijek nije ispunila predizborno obećanje o prekidanju prakse zloupotrebe službenih vozila i smanjenju voznog parka državnih institucija.\nDugi redovi bez fizičke distance obilježavaju početak opšte vakcinacije protiv korona virusa u Crnoj Gori. Građanima su na raspolaganju vakcine Sinopharm i AstraZeneca, a danas je stigla i prva isporuka Pfizer-Biontech doza.\nNa narasle političke i nacionalne tenzije u Crnoj Gori međunarodna zajednica, prije svega Evropska unija, ali i NATO, mora reagovati na vrijeme jer nikome više nisu potrebni sukobi na Zapadnom Balkanu\nSpora imunizacija i varljivost pandemije nagovještavaju najneizvjesniju turističku sezonu u Crnoj Gori poslednjih par decenija.\nDa li je na Viši sud izvršen pritisak od strane izvršne vlasti, odnosno potpredsjednika Vlade Dritana Abazovića, te da je zbog toga sud promijenio odluku o pritvoru osumnjičenima?\nTenzije među političkim oponentima, incidenti na nacionalnoj i vjerskoj osnovi, govor mržnje na društvenim mrežama - slika je Crne Gore od promjene vlasti prošlog avgusta. Prijeti li podjela na opozicioni procrnogorski i vladajući dominantno prosrpski blok građanskom miru?


Grčka spremna za turističku sezonu | Restart Magazin\nGrčka spremna za turističku sezonu\n28/04/2021 28/04/2021 Urednik\nPotpredsednik grčke vlade Akis Skercos rekao da se Grčka oseća spremnom za početak turističke sezone.\nANA prenosi da je Skercos za Bi-Bi-Si ukazao na vrlo uspešno upravljanje turističkim tokovima u 2020. godini, što je pomoglo da se slučajevi kovida-19 tokom leta svedu na minimum, i naglasio da će ovaj sistem sada dodatno biti pojačan programom vakcinacije koji brzo napreduje.\n„Verujemo da će do kraja juna biti vakcinisano skoro 50 odsto odraslog stanovništva zemlje, i u tom slučaju ćemo izgraditi značajan zid imuniteta i moći ćemo da primimo turiste iz Britanije i ostatka Evrope”, rekao je grčki zvaničnik, javlja Tanjug.\nSkertos je kazao i da postoji sporazum u EU kroz sistem „zelenog sertifikata za vakcinaciju”, koji potvrđuje za njegovog nosioca da je imunizovan, a u slučaju da ga ne poseduju, posetioci moraju da imaju negativan rezultat testa priložen uz obrazac PLF, koji moraju da popune pre posete Grčkoj.\nKada su u pitanju putnici koji nisu iz EU, poput onih iz Britanije, Skertos je naglasio da oni moraju da prilože potvrdu o vakcinaciji ili negativni test uz PLF obrazac pre dolaska.\n← Filip Petrušev MVP ABA lige\nKurti: Neće biti razgovora 11. maja u Briselu →\n“Savršen het-trik” Roberta Levandovskog\n24/10/2020 25/10/2020 Urednik\nĐoković: Federer je bio bolji, ali sam ključne poene odigrao kao nikad


Prepolovljen stepen naplate usluga u JKP „Vodovod“ Majdanpek – RADIO TELEVIZIJA BOR\nPrepolovljen stepen naplate usluga u JKP „Vodovod“ Majdanpek\n1 godina ago Dušica Stojanović\nMAJDANPEK – Vanredno stanje je u značajnoj meri smanjilo stepen naplate u Javnom komunalnom preduzeću „Vodovod“ u Majdanpeku, koji je u ovom periodu iznosio svega 43 odsto. Preračunato u dinare, martovski prihod od naplate usluga, u odnosu na isti mesec prošle godine, bio je za milion 70 hiljada dinara manji.\n„Poslednji, februarski račun na adrese naših potrošača stigao je početkom marta, dok je za poslednja dva meseca potrošnja prikazana na osnovu proseka. Očitavanje vodomera je izostalo, pre svega, iz preventivnih razloga i bezbednosti radnika“, kaže Nebojša Zarkov, vršilac dužnosti direktora majdanpečkog „Vodovoda“, dodajući da će sa redovnim očitavanjem vodomera krenuti tek od juna.\nU međuvremenu, potrošači mogu na šalteru ovog preduzeća izmiriti svoje prispele obaveze, obračunate na osnovu prosečne potrošnje, a nakon stabilizacije situacije, iznosi će biti korigovani već sa junskim računima.\nTags: jkp vodovod, Majdanpek, račun, stepen naplate, Voda\nPrevious Počinju da rade i šalteri u policijskim stanicama\nNext Druga rate poreza na imovinu do 15. maja\nPotpisan ugovor o donaciji rizle\nProdužen Javni poziv za sufinansiranje zamene stolarije u Majdanpeku\n14 sati ago Dušica Stojanović\n„I Ja vozim za Malu Vrbicu“\n16 sati ago RTV Bor\nJoš 18 novoinficiranih koronom u Majdanpeku\nU Boljevcu u poslednjih nedelju dana još 75 novoobolelih od kovida 19\nU Studentskom domu u Boru organizovana akcija dobrovoljnog davanja krvi\n14 sati ago Javorka Gojković\n14 sati ago Ljiljana Đorđević


Jeremić: Djilas bez uvijanja da se izjasni o jedinstvenom nastupu opozicije sa dva pregovarača\nBeta 16. marta 2021. 15:35\nPredsednik Narodne stranke, Vuk Jeremić, izjavio je danas da se ta stranka zalaže za jedinstven nastup opozicije u dijalogu o izbornim uslovima u kojem bi je predstavljala „dva ozbiljna pregovarača“.\nUkazao je da je na predsedniku Stranke slobode i pravde (SSP) Draganu Djilasu da se o tome „konačno izjasni bez uvijanja“.\nJeremić je ocenio da opozicija ne može ostvariti željene rezultate „ako se na pregovore ode u čoporu, gde će svako probati da glumi čoporskog vodju“.\n„Retko ko razume zbog čega SSP insistira na tome da na pregovore ode buljuk ljudi, medju kojima moraju biti i patrljci Pokreta slobodnih gradjana i predstavnici bivše šabačke vlasti, i da je to vredno žrtvovanja jedinstva bojkot opozicije“, rekao je predsednik Narodne stranke za televiziju N1.\nPo njegovim rečima, jedina tačka sporenja opozicije je pitanje predstavljanja, odnosno dva pregovarača.\n„Na potezu je predsednik SSP Dragan Djilas – da se više ne igramo mačke i miša. Samo se oni ne slažu s tim od svih relevantnih aktera u opoziciji“, rekao je Jeremić.\nDodao je da SSP može da predloži predstavnike opozicije u tim pregovorima s vlašću.\n„Ako je problem nečije sujete to što je Narodna stranka, želeći da istakne da ne insistira da bude predstavljena svojim članovima, za pregovarače predložila Bojana Pajtića i Slobodana Samardžića, onda ne moraju biti njih dvojica. Neka SSP predloži koga misli da treba“, rekao je Jeremić.\nDodao je da Narodna stranka podržava apel Skupštine slobodne Srbije da opozicija nastupi s jedinstvenom platformom i dva pregovarača.\n„Bilo bi dobro da Djilas razmisli o tom predlogu jer stvar je jednostavna: ili ćemo biti zajedno, ili svako na svoju stranu, a ako se to dogodi, onda nisam siguran da ćemo biti u prilici da se izborimo za značajnije ustupke u dijalogu“ s vlašću, rekao je Jeremić.\nKomentarišući izjavu lidera Stranke slobode i pravde da se „veći deo opozicije ujedinio, a da su s drugačijim stavom o pregovorima ostale samo Narodna stranka i Dveri“, Jeremić je ocenio da je to „smešna tvrdnja“ i da „od tog Djilasovog okupljanja nema ništa“.\n„Šansu ćemo imati samo ako postoji jedna jedinstvena opozicija, umesto da se glumi nekakav poseban centar okupljanja okružujući se onima koji su izdali bojkot. Niko individualno nije ni izbliza jak koliko bi trebalo da bismo se suprotstavili režimu“, naveo je Jeremić.


Petnička škola molekularne biologije | VAmedia - info portal\n28/09/2017 28/09/2017 Нема коментара на Petnička škola molekularne biologije\nDruga Petnička škola molekularne biologije – PCR u biološkim i biomedicinskim istraživanjima održava se u Istraživačkoj stanici Petnica od 24. do 29 septembra.\nOvaj program organizuju timovi Centra za humanu molekularnu genetiku Biološkog fakulteta Univerziteta u Beogrady i Odeljenja za biologiju Istraživačke stanice Petnica.\nU radu Škole učestvuje 15 studenata osnovnih i postdiplomskih studija sa nekoliko univerziteta u zemlji i regionu.\nTokom narednih nekoliko dana polaznici škole će, kroz interaktivna predavanja, intenzivan laboratorijski rad i bioinformatičke vežbe imati mogućnost da savladaju neke od glavnih izazova koji se pred njih, kao mlade istraživače koji koriste metode molekularne biologije, postavljaju.\nMeđu odabranim temama su Izolacija različitih tipova bioloških uzoraka, Metode za proveru kvaliteta i kvantifikaciju DNК, Optimizacija PCR protokola, Dizajn prajmera, Brojne dijagnostičke metode i metode za određivanje stepena srodstva, kao i Metode koje se koriste u populaciono-genetičkim istraživanjima.\n„Detinjstvo bez nasilja“- Manipulacija, edukacija, sankcija- nastavak 9


"I dalje navijam za Zvezdu, kad god stignem. Drago mi je da je klub u kojem sam odrastao sada u boljoj situaciji u odnosu na prethodne godine. Ovo će za mene biti čudno iskustvo, jer ću prvi put u karijeri voditi ekipu protiv 'mog kluba", rekao je Obradović i pohvalio ekipu Dejana Radonjića, a pogotovo atmosferu koju prave "delije".\n"Pobeda za obe ekipe znači mnogo. Zvezda ima talentovan, snažan i atletski tim. Igranje u Pioniru će biti još teže, jer većina mojih košarkaša nije navikla da igra u takvoj atmosferi", istakao je Obradović.\nNi jednom rivalu nije lako kada gostuje u Beogradu, a na to je podsetio i krilni košarkaš Albe Aleks King.\n"Zvezda je mlad tim sa dosta potencijala, imaće veliku podršku publike. Pokušaćemo da iskoristimo iskustvo i odigramo pametno. Drago mi je što ću se sastati sa saigračem iz reprezentacije Nemačke Majkom Cirbesom, koji ove sezone igra izuzetno dobro", rekao je King.\nUtakmica Crvena zvezda - Alba igra se u četvrtak od 20.45 u dvorani Pionir, gde crveno-beli traže prvi trijumf u drugoj fazi Evrolige.


STATE DEPARTMENT OBJAVIO: POMPEO POZDRAVIO NAMJERU SRBIJE – HEZBOLAH TERORISTIČKA ORGANIZACIJA | Hayat.ba\nSTATE DEPARTMENT OBJAVIO: POMPEO POZDRAVIO NAMJERU SRBIJE – HEZBOLAH TERORISTIČKA ORGANIZACIJA\n„SAD i dalje pozivaju Evropsku uniju i evropske države da u cjelini označe ili zabrane Hezbolah i prepoznaju da su i korijen i ogranci terorističke organizacije bez razlike između takozvanog „vojnog“ i „političkog“ krila, naveo je Pompeo u saopštenju.\nNajava Srbije da će označiti Hezbolah kao terorističku organizaciju u cjelini je još jedan značajan korak koji ograničava sposobnost ove terorističke grupe koju podržava Iran da djeluje u Evropi, izjavio je državni sekretar SAD Michael Pompeo, objavljeno je na sajtu američkog State departmenta.\nU saopštenju se podsjeća da je ta „važna akcija“ najavljena kao dio historijskih obaveza koje je predsjednik SAD Donald Trump obezbijedio u vezi sa širokim spektrom pitanja ekonomske normalizacije između Srbije i Kosova, zajedno sa koracima koje obje nacije preduzimaju da pomognu u postizanju mira na Bliskom istoku.\nNema sumnje da se kao domine ruše evropske operacije Hezbolaha, gdje nastavlja da planira terorističke napade, nabavlja vojnu tehnologiju i prikuplja preko potrebna sredstva”, navodi se na sajtu State departmenta.\nDodaje se i da nedavne akcije Njemačke i Litvanije protiv Hezbolaha, prate korake koje su prošle godine preduzele Velika Britanija i Kosovo.\nSAD i dalje pozivaju Evropsku uniju i evropske države da u cjelini označe ili zabrane Hezbolah i prepoznaju da su i korijen i ogranci terorističke organizacije bez razlike između takozvanog „vojnog“ i „političkog“ krila, naveo je Pompeo u saopštenju.\nPozivamo sve zemlje u Evropi i drugdje da preduzmu sve što mogu da spriječe operativce Hezbolaha, njihove regrutere i finansijere da djeluju na njihovim teritorijama“, zaključuje se u saopštenju.\nJedna od 16 tačaka u sporazumu koji su 4. septembra u Bijeloj kući, u prisustvu američkog predsjednika Donalda Trumpa, potpisali premijer Kosova Avdullah Hoti i predsjednik Srbije Vučić stoji i da se „obje strane obavezuju da označe Hezbolah u njegovoj cjelini kao terorističku organizaciju, te da u poptunosti primjene mjere ograničenja Hezbolahovih operacija i finansijskih aktivnosti unutar njihovih nadležnosti“.


Bogdan Mitrović oslobođen slabošću ''Suda'' i snagom pravne argumentacije\nIzvor: KMnovine.com, 13.Jan.2018, 14:07\nBogdan Mitrović koji je pre nešto više od četiri meseca uhpašen kada je sa grupom povratnika posetio svoje imanje⇗ i obišao crkvu u svom selu Sopine na KiM, pušten je na slobodu.\nHašenje Bogdana Mitrovića\nNakon što je tzv "Osnovni sud" u Prizrenu utvrdio da ne postoji osnovana sumnja da je Bogdan Mitrović kriv za izvršenje krivičnog dela Ratnog zločina, doneo je odluku o prekidu krivičnog >> Pročitaj celu vest na sajtu KMnovine.com << postupka.\n“Posebna satisfaksija ove Bogdanove i moje pobede je što smo koristeći slabost tužilaštva i čvrstu pravnu argumentaciju uspeli da nateramo tužioca na predaju, što je rezultiralo njegovim oslobođenjem” kaže za KM novine Mitrovićev advokat Dejan A. Vasić.\nBogdan Mitrović (74) bio je optužen za ratne zločine na osnovu prijave njegovog komšije Šiptara koji mu je uzurpirao imanje nakon progona a "prijavio" ga tek kada je video da kod Bogdana postoji želja za povratkom, što je bio osnovni razlog progona po izmišljenim optužbama.\nOslobođenog Mitrovića su u svoje selo kraj Mladenovca, u kome živi nakon progonstva sa KiM, dočekali predstavnici Kancelarije za Kosovo i Metohiju kojima se zahvalio na podršci i pomoći u oslobađanju, kao i predsedniku države A. Vučiću.\nO vrsti pomoći, nakon prvobitno objavljene vesti, saznali smo da se radi o nečemu što spada u "visoku diplomatiju". Takođe, advokat Vasić je demantovao navode o nepostojanju pomoći koje smo zasnovali na ranijim medijskim izveštajima i potvdio da su se Đurić i Petrović prilično založili i zaista pomogli u Mitrovićevom oslobađanju.\nU ovom slučaju je to možda donelo rezultate ali činjenica je da se do početka dijaloga u Briselu nije događalo da povratnici, koji dođu na jedan dan da obiđu svoja imanja, budu uhapšeni a posebno ne da provedu više meseci u pritvoru. Briselski sporazum je separatističkim institucijama dao puni legitimitet i ako je pomoć koja lažno optuženim Srbima nešto što spada u "visoku diplomatiju" onda je to samo potvrda njihove "državnosti" u kojoj će Srbi biti oslobađani onda kada pred Šiptare padnu na kolena.\nSećamo se da su samom direktoru Kancelarije za KiM Marku Đuriću, šiptarske vlasti u nekoliko navrata zabranile ulazak na KiM a Aleksandru Vučiću tokom predizborne kampanje čak onemogućile, ograničavajući mu vreme. Koliko se onda pomoći može očekivati od takvih predstavnika države Srbije, nije potrebno trošiti reči na to.\nOva praksa započeta je otvaranjem Briselskog dijaloga a dolaskom na vlast SNS-a i Aleksandra Vučića, stanje kako za prognane tako i za Srbe koji su ostali da žive na KiM, iz dana u dan rapidno se pogoršava uz prećutnu saglasnost Vlade Srbije.\nPripremio: Ivan Maksimović\n13.Jan.2018: Jug Srbije


Lideri DF oslobođeni optužbe: Nije bilo nasilne promjene ustavnog poretka Crne Gore\nViši sud u Podgorici oslobodio je lidere opozicionog Demokratskog fronta Andriju Mandića i Slavena Radunovića optužbe da su pokušali nasilnu promjenu ustavnog poretka, tokom demostracija 24. oktobra 2015. godine.\nSudija Vladimir Novović je obrazložio odluku činjenicom da u spornoj večeri, Mandić i Radunović nisu pozivali na nasilje, nisu imali namjeru da silom obore vlast niti da promjene ustavni poredak zemlje, kako je to navedeno u optužnici.\nSudija je donio odluku na osnovu originalnog video materijala sa protestnog skupa na kome su hronološki prikazani svi događaji i govori koji su prethodili sukobu demonstranata sa policijom.\nSudija Novović je naveo da je tužilaštvo u optužnici netačno interpretiralo događaj, vadeći određene djelove govora optuženih iz ukupnog konteksta, kako bi prikazalo da su Mandić i Radunović imali namjeru da nasiljem promjene ustavni poredak.\nU obrazloženju sudije Višeg suda se posebno ističe svjedočenje predsjednika Skupštine Crne Gore iz 2015 godine Ranka Krivokapića koji je rekao da je u noći nasilnih protesta 24. oktobra 2015. godine bio u kontaktu sa liderima Demokratskog fronta i predložio im da zajedno uđu u zgradu parlamenta na sporedni ulaz, što su opozicionari odbili. Krivokapić je tada rekao da čelnici Demokratskog fronta, u razgovoru sa njim, nisu pominjali da će vršiti bilo kakvo nasilje ni prema njemu ni bilo kome, niti da će da ga svrgnu s vlasti.\nTužilaštvo ima pravo žalbe Apelacionom sudu na prvostepenu presudu.\nPodsjetimo, od septembra prošle godine traje suđenje liderima Demokratskog fronta Andriji Mandiću i Slavenu Radunoviću koje je tužilaštvo optužilo za nasilnu promjenu ustavnog uređenja.\nRadi se o događaju od 24. oktobra 2015 godine i protestnom skupu Demokratskog fronta koji je okončan nasiljem, odnosno sukobom demonstranata sa policijom.\nTe večeri se, podsjetimo, na poziv Demokratskog fronta okupilo nekoliko hiljada građana. Sve se dešavalo nakon što je policija prethodno uklonila šatore i prekinula jednomjesečni konstantni protest ispred Skupštine Crne Gore. Lideri Demokratskog fronta su namjeravali da uđu u zgradu Skupštine, što im nije bilo dozvoljeno.\nPotom se oglasio Slaven Radunović koji je upozorio da neće moći da kontroliše masu. Potom je krenulo nasilje, policija je zasipana kamenicama, bakljama i molotovljevim koktelima, a uzvratila velikim količinama suzavca koji se osjećao u čitavoj Podgorici i dva dana nakon protesta.\nMandićev i Radunovićev branilac, advokat Nikola Bulatović je ocjenio da je oslobađajuća presuda očekivana i da je to predmet o kome će se pričati narednih decenija.\nNakon današnje oslobađajuće presude po optužbi da su pokušali nasilnu promjenu ustavnog poretka, lidere Demokratskog fronta očekuje još jedno suđenje.\nNaime Andrija Mandić i Milan Knežević su optuženi za stvaranje kriminalne organizacije i za navodno učešće u pokušaju takozvanog državnog udara, u vrijeme održavanja parlamentarnih izbora u oktobru prošle godine. U narednih desetak dana će se znati da li će doći do ovog suđenja.


Proslava Dana zaljubljenih u "Ušće" SC\nNaslovna » BG svaštara » Proslava Dana zaljubljenih u „Ušće“ SC\nAh Neša 7. februar 2013. BG svaštara Postavite komentar\nSvi zaljubljeni parovi moći će da učestvuju u originalnim i zabavnim igrama „Prava ljubav – najbolji poljubac“, „P.S. Volim te“ i „Kviz savršeni spoj“ i osvoje brojne specijalne popuste za kupovinu, kao i poklone na „Točku sreće”.\nPosetioci će imati priliku da svoj poljubac ovekoveče slikajući se ispred zida u obliku srca, a ukoliko to žele, fotografije će biti objavljene na Facebook-stranici šoping centra u okviru konkursa za najbolji poljubac. Najbolji poljupci, odnosno deset fotografija koje budu najviše „lajkovane“, osvojiće vredne poklone.\nU okviru manifestacije „Prava ljubav“ zaljubljeni parovi moći će da izraze ljubav svojoj „drugoj“ polovini i kroz pisanu reč, pisanjem ljubavnog pisma iza paravana i ne gledajući u pismo onog drugog.\nKoliko zaista dobro poznaju svog partnera, svi zainteresovani posetioci biće u prilici da provere u zanimljivom kvizu „Savršeni spoj“. U zavisnosti od broja istih odgovora na pitanja o navikama i željama njihove voljene osobe, učesnici će dobiti sertifikat sa naznakom da li su srodne duše ili spadaju u grupu „suprotnosti se privlače“. Svi učesnici u aktivnostima na kraju će zavrteti „Točak sreće“ i osvojiti nagradu sa polja na kojem se točak zaustavio. (danubeogradu.rs)\nTagovibg svaštara dan zaljubljenih dub ušće sc vesti\nPrethodni Obeležavanje 65. jubileja BDP-a\nSledeći Koncerti u Beču tokom 2013. godine


Roba iz EU neće preko nas stizati do Rusije\nPosle iskustva s mesom, biće sprečen svaki pokušaj prodaje Rusiji hrane, voća i povrća iz EU preko Srbije, kaže za „Blic” ministar Rasim Ljajić.\n- Posle te odluke odmah su usledile različite kalkulacije, najave, pa čak i razgovori o tome da se, na primer, jabuke uvezu iz Makedonije i Bugarske i da se onda preko nas reeksportuju na tržište Rusije. To ne smemo da dozvolimo jer bismo time doveli u pitanje celokupni izvoz iz Srbije u Rusiju. Da bismo sprečili takve i slične situacije dodatno će biti angažovana naša carina, a proizvođači ili izvoznici koji budu pokušali da prevarom dođu do zarade biće najoštrije sankcionisani - kaže u razgovoru za “Blic” ministar Ljajić.\nOn napominje da stranci mogu da osnuju firme u Srbiji i da izvoze za Rusiju, ali da roba mora da bude proizvedena kod nas. To znači da slovenačka kompanija „Perutnina Ptuj” može da plasira meso u Rusiju, ali samo ono koje je izašlo iz pogona u Srbiji. Poseban carinski sporazum koji Srbija ima sa Rusijom jedan je od motiva zbog kojih strani investitori dolaze kod nas. Od deset najvećih izvoznika iz Srbije, osam kompanija je sa većinskim stranim kapitalom.\nDa se ne bi ponovila situacija kao sa mesom, ministar Ljajić je za danas zakazao sastanak sa predstavnicima Udruženja plodova Srbije, Uprave carine, Uprave za zaštitu bilja Ministarstva poljoprivrede i Privredne komore Srbije.\n- Moramo da sprečimo prepakivanje, falsifikovanje i reeksport, ali i da ispunimo sve sanitarne, higijenske, zdravstvene i druge standarde koji su rigorozni. Rusi su pripremili novi pravilnik koji ima 4.000 stranica i upravo smo završili njegov prevod. U toj, da tako kažem knjizi jasno su navedeni svi uslovi i kriterijumi koji moraju da se ispune i s tim naši proizvođači moraju da budu upoznati - objašnjava Ljajić.\nZa Srbiju se prvo šansa otvorila kada je Rusija zabranila uvoz jabuka iz Poljske koja je na godišnjem nivou na to tržište plasirala 1,2 miliona tona, dok je iz Srbije stizalo tek 70.000 tona. Dodatnu motivaciju domaćim proizvođačima dali su i ruski ministri koji su rekli da je njihov plan da manjak iz Poljske nadomeste uvozom jabuka i krušaka iz Srbije.\n- Jasno je da ne možemo da pokrijemo količine hrane koja je u Rusiju stizala sa Zapada, ali možemo jedan deo, i nikako ne smemo da dozvolimo da greška pojedinca ugrozi sve. Ovo nisu kratkoročne sankcije, već u sledećoj godini možemo da povećamo proizvodnju i pokušamo što više da ponudimo ruskom tržištu s kojim imamo povoljan carinski sporazum - poručuje ministar trgovine.\nUkupan broj zaposlenih u Srbiji 1.724.752\nUkupan broj zaposlenih u oktobru procenjuje se na 1.724.752, što je za 457 ljudi manje u poređenju s prethodnim mesecom, navedeno je u novom broju časopisa "Konjukturni trendovi", koji izdaje Privredna komora Srbije.\nSavet za borbu protiv korupcije: Ispitati prodaju poljoprivrednih preduzeća\nSavet za borbu protiv korupcije zaključio je da privatizacijom poljoprivrednih preduzeća i kombinata nije zakonito rešen status poljoprivrednog zemljišta.\nKostić: Vlada će pomoći izvoz\nPredsednik Kluba privrednika Miodrag Kostić rekao je da je sa premijerom Vučićem razgovarano i o izvozu u Rusiju.


Amandmanima otkloniti nedostatke u Predlogu Zakona o referendumu i narodnoj inicijativi\nTransparentnost Srbija poslala je svim poslaničkim grupama i samostalnim poslanicima predloge amandmana na pojedine odredbe Predloga Zakona o referendumu i narodnoj inicijativi o kojem je rasprava u Skupštini Srbije zakazana za danas.\nTS je pozvala poslanike da amandmane podnesu kao svoje u datom ili izmenjenom obliku i da time utiču da se neki od najvećih nedostataka ovog predloga zakona otklone pre njegovog usvajanja i pre raspisivanja referenduma u vezi sa promenama Ustava.\nPored ostalog, TS je predložila da se briše odredba koja predviđa overu potpisa za narodnu inicijativu uz naknadu, jer se na taj način obeshrabruje korišćenje ustavnih prava građana. Iako postoji mogućnost da prilikom prikupljanja potpisa za narodnu inicijativu bude nepravilnosti koje bi se predupredile overom od strane ovlašćenog lica, eventualne štetne posledice takvih nepravilnosti ne opravdavaju nametanje ove obaveze. Naime, odluka skupštine će u svakom konkretnom slučaju zavisiti od stava poslanika i odbornika prema podnetom predlogu, a ne od pravilnosti unošenja podataka potpisnika inicijative.\nU članu koji uređuje referendumsku kampanju, najbitniji predlog TS je brisanje dela norme po kojoj bi se kampanjom smatralo i „javno predstavljanje referendumskih predloga“. Definicija u postojećem tekstu ozbiljno sužava prostor za demokratski dijalog jer uvodi zabrane i obaveze za fizička i pravna lica koja su zainteresovana da organizuju debate na kojima bi se objektivno sagledavala odluka koja je predmet odlučivanja na referendumu, a bez usmeravanja volje građana u pravcu podrške ili protivljenja toj odluci.\nPosebno je apsurdno to što bi, na osnovu postojeće definicije bilo zabranjeno da raspravu o sadržaju predstojećih ustavnih amandmana organizuje npr. Pravni fakultet Univerziteta u Beogradu, Novom Sadu, Kragujevcu, Nišu, Prištini ili Novom Pazaru (jer javne ustanove ne smeju biti organizatori referendumske kampanje).\nTS je dala predloge za preciziranje pravila o finansiranju referendumske kampanje reguliše. Naročito je bitno da se izmeni rok za propisivanje pravila o vođenju evidencija i formi izveštaja o finansiranju kampanje. Naime, sadašnji rok je tri meseca, što znači da će rok za podnošenje izveštaja isteći pre nego što istekne rok u kojem treba da budu propisani obrasci na kojima se izveštaj podnosi.\nSvi amandmani i dopis poslanicima dostupni su na sajtu TS.\nPrilikom formulisanja amandmana korišćeni su predlozi za unapređenje nacrta zakona koje je koalicija prEUgovor dostavila Ministarstvu državne uprave i lokalne samouprave.


Savjetnik » Savremeno poslovno savjetovanje\nRazvojem tržišnih uslova privređivanja, na nacionalnom i globalnom tržištu, nameće se potreba kontinuiranog upravljanja poslovnim procesima, uz sve veće korištenje inovativnih tehnologija.\nSoftConsulting s.p. Tuzla predstavlja novu vrstu poslovnog savjetovanja i upravljanja poslovnim procesima zasnovanog na kombinaciji poslovnog izvještavanja, analize, planiranja, marketinga i informacionih tehnologija. Stoga je unapređenje i razvoj poslovanja primarni zadatak poslovnog savjetovanja kojeg pružamo našim klijentima.\nPrimjenom individualnog pristupa, svakom od razvojnih projekata, naš zajednički rad zasnivamo na utvrđenim tržišnim potrebama naših klijenata, ali i unutrašnjim karakteristima kompanije sa kojom surađujemo na projektu unapređenja poslovanja. Izvršavanjem usluga poslovnog savjetovanja, cilj nam je poboljšati poslovne performanse naših kliijenata, primarno kroz analizu postojećih poslovnih problema i izradu plana za poboljšanje, u svrhu generisanja dodatnih finansijskih rezultata poslovanja naših klijenata. Cilj našeg poslovnog savjetovanja nije samo ukazati na postojeće nedostatke i propuste u poslovanju, nego pružiti stručnu pomoć klijentima, kako bi se izvršilo proaktivno upravljanje promjenama i planiranje poslovne budućnosti. Komparativna prednost SoftConsulting s.p. Tuzla ogleda se u korištenju savremenih tehnologija i multidisciplinarnih poslovnih vještina, gdje su koristi upotrebe savremenih tehnologija primarno usmjerene na čovjeka kao nosioca razvoja. Dakle, ekonomija znanja i na njoj zasnovano poslovno savjetovanje je osnovna karakteristika našeg poslovnog koncepta.\nObezbjediti inovativne, razvojne i marketing solucije za ostvarenje tržišnih ciljeva klijenata, uz pomoć profesionalnog, stručnog i kvalitetnog poslovnog savjetovanja.\nPostati prepoznatljiva virtualna kancelarija za poslovno savjetovanje (Virtual management consulting), sa ciljem ekonomskog razvoja BH privrede i društva.


FIBA ukida novembarski i februarski prozor? - BasketballSphere\nFIBA ukida novembarski i februarski prozor?\nIzgleda da se nazire kraj krize u evropskoj košarci, stvorene pravljenjem kvalifikacionih “prozora” za Svetski kup 2019. Prema pisanju katalonskog sportskog dnevnika “Mundo deportivo”, FIBA je spremna da ponudi Evroligi kompromis u ukloni “prozore” u novembru 2018. i februarku 2019. godine.\nTo bi praktično značilo da je svetska kuća košarke spremna da se uskladi sa predlogom Evrolige koja je nedavno izrazila želju da se u kalendaru nađe period za reprezentacije. Tačnije utakmice nacionalnih timova bile bi na rasporedu u julu, po završetku klupske sezone, avgust bi bio slobodan za igrače, a od septembra bi počele pripreme za sledeću sezonu.\nSlična praksa primenjivana je sve do Evropskog prvenstva 1999. kada su velika košarkaška takmičenja, Evrobasket i Mundobasket, održavana u periodu, zavisno od godine, od kraja do, najdalje prvih dana avgusta. Tek od Evropskog šampionata 2001. bila su premeštena za drugu polovinu avgusta i dobar deo septembra.\nMarelja kod Nikolića\nAmerički novinari opčinjeni Bobijevom smirenošću: Da li se ti ikada naljutiš?


Jedinstveni Jokić i Lebron - BasketballSphere\nJedinstveni Jokić i Lebron\nFiladelfija je prvi tim koji je ove sezone odigrao 20 utakmica. Iskoristićemo taj trenutak da podvučemo jednu crtu. Nikola Jokić i Lebron Džejms su jedini igrači u ligi koji predvode njihove timove u poenima, skokovima, asistencijama i ukradenim loptama!\nNikola je na proseku od 17,8 poena, 10 skokova i 6,9 asistencija po meču, dok su ukradene lopte segment koji je podigao na viši nivo – 1,4 po utakmici. Lebron ima 28,8 poena, 7,7 skokova, 6,9 asistencija i 1,4 ukradene lopte.\nObično bi u ovakvom društvu bio i Janis Adetokunbo, ali mu je Erik Bledso ukrao zvanje najboljeg asistenta Milvokija.\nRegland: Dobro znam Trinkijerija\nTeodosić: Vraćam se u Evropu!


Vesti, 15.11.2021, 11:00 AM\nImejl serveri američkog FBI su hakovani, a napadač je u ime FBI poslao na hiljade lažnih upozorenja u kojima se kaže da je primalac žrtva „sofisticiranog lančanog napada“. Imejlove su otkrili istraživači međunarodne neprofitne organizacije koja prati neželjenu poštu i povezane sajber pretnje (fišing, botnet, malver) Spamhaus Project, koji su primetili na desetine hiljada ovakvih poruka koje su isporučene u dva navrata u subotu ujutro.\nU imejlovima koji su stigli sa legitimne imejl adrese [email protected], a u čijem naslovu stoji: “Urgent: Threat actor in systems”, tvrdi se da iza napada stoji Vini Troja i takođe lažno navodi da je Troja povezan sa zloglasnom hakerskom grupom The Dark Overlord koja je odgovorna za curenje pete sezone serije "Narandžasta je nova crna". Međutim, Troja je zapravo istaknuti istraživač sajber bezbednosti koji vodi dve kompanije za bezbednost na mračnom vebu, NightLion i Shadowbyte.\nPoruka upozorava da su napadači otkriveni u mreži primaoca i da su ukrali podatke sa uređaja.\nKako je izvestio Bleeping Computer, haker je poslao imejlove na više od 100.000 adresa, a sve su uzete iz baze podataka američkog registra internet brojeva (ARIN). Hakeri su koristili FBI-jev javni sistem e-pošte, zbog čega su imejlovi delovali kao pravi. Nema sumnje da imejlovi potiču sa servera FBI, jer zaglavlja poruka pokazuju da je njihovo poreklo verifikovano mehanizmom DomainKeys Identified Mail (DKIM) koji je deo sistema koji Gmail koristi da bi nalepio logotip brendova na verifikovane imejlove kompanija.\nFBI je reagovao na incident saopštenjem za javnost, napominjući da je sadržaj imejlova lažan, da rade na rešavanju problema i da je njihova služba za pomoć pretrpana pozivima zabrinutih administratora. Agencija je rekla da je napadač iskoristio konfiguraciju softvera za slanje e-pošte, ali da nije pristupio bilo kakvim podacima i ličnim informacijama na mreži FBI.\nPrema Bleeping Computeru, napad je verovatno izveden kao pokušaj da se okleveta Troja. Prema onome što je objavio na Twitteru, Troja sumnja da je osoba koja koristi ime „pompompurin“ pokrenula napad. Kako napominje Bleeping Computer, ta ista osoba je navodno i ranije pokušavala da naškodi Trojinoj reputaciji na slične načine u prošlosti.\nPrema njegovim rečima, poslednji put su pompompurin i njegovi pomagači hakovali blog Nacionalnog centra za nestalu decu i postavili članak o njemu u kome se kaže da je Troja pedofil.\nPar sati pre napada pompompurin je kontaktirao Troju i napisao mu “uživaj”, verovatno kao upozorenje da će se nešto dogoditi.\nIzveštaj poznatog novinara i stručnjaka za sajber bezbednost Brajana Krebsa takođe povezuje pompompurina sa incidentom. Izvesna osoba mu je navodno poslala poruku sa imejl adrese FBI-ja kada su napadi pokrenuti, predstavljajući se kao pompompurin. Krebs je čak dobio priliku da razgovara sa tom osobom, koja tvrdi da je njegov cilj bio da ukaže na bezbednosne propuste u sistemu e-pošte FBI, i da je mogao da imejlovima koji bi izgledali još uverljivije da prevari kompanije da mu predaju podatke, ali da to nije bio cilj.


Francuska zatvara još sedam džamija i udruženja | TRT Srpski\nFrancuska zatvara jo...\nDarmanin je pozdravio odluku o zatvaranju džamije u gradu Allonnesu na šest meseci na osnovu optužbi da brani "radikalni islam".\nFrancuski ministar je rekao da su zaplenjeni i bankovni računi upravitelja džamije, dodajući da je u zemlji zatvoreno 13 udruženja otkako je predsednik Emmanuel Macron preuzeo dužnost.\nNapominjući da su 92 od 2.500 džamija u zemlji zatvorene kao rezultat inspekcijskih nadzora, Darmanin je rekao da su od septembra 2020. godine za 36.000 stranaca otkazane boravišne dozvole zbog toga što ti pojedinci ugrožavaju javni red.\nUstavno veće Francuske u avgustu ove godine je odobrilo je kontroverzni zakon o "anti-separatizmu" koji je kritikovan zbog marginalizovanja muslimana.\nZakon je u julu usvojila Narodna skupština, uprkos snažnom protivljenju desničarskih i levičarskih poslanika.\nVlada tvrdi da zakon ima za cilj jačanje francuskog sekularnog sistema, ali kritičari smatraju da ograničava verske slobode i marginalizuje muslimane.\nNacrt je kritikovan zbog marginalizovanja francuske muslimanske zajednice – najveće u Evropi, sa 3,35 miliona pripadnika – i nametanje ograničenja u mnogim aspektima njihovih života.\nZakon dozvoljava zvaničnicima da intervenišu u džamijama i udruženjima odgovornim za njihovu administraciju, kao i da kontrolišu finansije muslimanskih udruženja i nevladinih organizacija.\nPrema zakonu, pacijentima je zabranjeno da biraju doktora na osnovu spola iz verskih ili drugih razloga, a "sekularno obrazovanje" je postalo obavezno za sve državne službenike.\nFrancuska je zbog marginalizacije muslimana kritikovana od međunarodnih i nevladinih organizacija, posebno Ujedinjenih nacija.\nTagovi: #udruženja , #džamije , #Francuska


Pokloni za uspešne fudbalere\nZa vicešampione Mini-maksi lige Srbije, mlade fudbalere “Škole fudbala” iz Gračanice, priređen je prijem u Opštini Gračanica.\nGradonačelnik Branimir Stojanović organizovao je prijem u zgradi opštine za fudbalere Gračanice, dečake rođene 2002. godine, povodom nedavno osvojenog drugog mesta na republičkom takmičenju u Šapcu.\nPrijemu je prisustvovalo desetak dečaka, njihov trener Dejan Mirić i rukovodstvo “Škole fudbala” koja funkcioniše u okviru opštine Gračanica.\nStojanović im je čestitao na sjajnoj igri i predstavljanju Gračanice, nakon čega im je uručio poklone, fudbalske lopte i dresove.\n“Želim da vam čestitam i kažem da nastavite da budete vredni i radni, da pravite rezultate za sebe. Mi ćemo uvek biti ponosni na vas i uvek možete da računate na nekad male, a nekad i velike poklone od vaše opštine i onih koji će se uvek brinuti da normalno rastete i razvijate se”, rekao je Stojanović mladim fudbalerima, a potom uručio poklone i treneru i rukovodstvu “Škole fudbala”.\nTrener Dejan Mirić je rekao da su dečaci prešli naporan put kako bi došli do ovog velikog uspeha. Kaže da niko nije očekivao da će na ovako važnom takmičenju osvojiti drugo mesto.\n“Uspeh tima je zaista sjajan jer je na turniru učestvovalo više od 500 ekipa. Ove godine nas očekuje još nekoliko turnira, a među prvima je turnir u Italiji, 16. maja, na kojem smo učestvovali i prošle godine”, kazao je Mirić.\nMladi fudbaleri su u finalu “Mini-Maksi” lige u Šapcu izgubili od vršnjaka iz Kikinde. Fudbaler Zoran Galić kaže da će naredne godine pokušati da osvoje prvo mesto.\n“Taj poraz je ostavio veliki utisak na nas u tom smislu da još više i napornije radimo na treninzima sa svojim trenerom”, kazao je Galić.\nOsim dečaka 2002. godišta, veliki uspeh postigla je i ekipa dečaka generacije 2005. koja se plasirala u završnicu turnira “Mini-Maksi” lige Srbije. Oni će predstojećeg vikenda igrati u Subotici sa još sedam ekipa iz Srbije.\n29.06.2022 Napadnuta ekipa Hitne pomoći u Lapljem Selu. U društvu napadača bio i komandir policije u Gračanici (2739)\n29.06.2022 Filipović: Nikoli se stavljaju na teret reči za koje tvrdi da nije izgovorio (1479)\n29.06.2022 Kosovska vlada uspostavlja reciprocitet sa Srbijom za lične karte i registarske tablice (994)\n29.06.2022 ’’Odluka Prištine da zabrani srpske lične karte i registarske oznake je direktan udar na Srbe’’ (341)\n29.06.2022 Imovina i prihodi gradonačelnika većinski srpskih opština na Kosovu (290)


UGROZIĆETE ZDRAVLJE LJUDI: DNP Pljevlja poručuje da je neprihvatljiva izgradnja asfaltne baze u naselju Potrlica | Novosti.RS\n- Upozoravamo sve koji pružaju podršku realizaciji ove sulude ideje na činjenicu da bi se time drastično povećao nivo zagađenosti vazduha u Pljevljima i dodatno ugrozilo zdravlje i život Pljevljaka. Pljevlja su svakako jedan od najzagađenijih gradova u Evropi i izgradnja asfaltne baze u neposrednoj blizini grada bila bi kap koja je prelila čašu, ne samo za meštane Mesne zajednice Potrlica već i za sve građane Pljevalja - istakli su iz Opštinskog odbora Demokratske narodne partije ( DNP).\nOni poručuju da Pljevljaci neće prihvatiti da budu zamorčići u eksperimentu određenih pojedinaca kod kojih očigledno vlada izopačeno razmišljanje da nije strašno povećavati nivo zagađenosti u gradu koji je ionako drastično zagađen. Konkretna lokacija, odnosno prostor na kojem živi više domaćinstava, je u ekološkom smislu zbog blizine površinskog kopa Rudnika uglja svakako drastično ugrožen, što pokazuju svi rezultati merenja nivoa zagađenosti.\nStoga, po njima, ova vrsta bezobzirnosti sadržana u namjeri da se baš na ovoj lokaciji izgradi asfaltna baza zaslužuje najsnažniji otpor i protest ne samo mještana konkretnog naselja, već svih Pljevljaka.\n- Izgradnja asfaltne baze na udaljenosti od svega 2,3 kilometra od centra grada apsolutno je neprihvatljiva za svakog razumnog Pljevljaka. Imajući u vidu mikrolokaciju i zatvorenost kotline realizacija ove ideje bila bi pogubna, posebno imajući u vidu da svaka asfaltna baza proizvodi akumulaciju i emitovanje velike količine kancerogenih materija. Primera radi, udaljenost postojeće asfaltne baze od centra Mojkovca je 8,3 kilometra, asfaltna baza u Baru je udaljena od centra grada 6 kilometara, dok je udaljenost postojeće asfaltne baze od centra Podgorice 8 kilometara - kazali su iz DNP-a dodajući da lokacija za izgradnju asfaltne baze u Pljevljima, koja će zasigurno biti veliki zagađivač vazduhamora biti pažljivo određena u skladu sa potrebom da proizvede najmanju moguću štetu po zdravlje građana i životnu sredinu.\nIz DNP-a napominju da je zastrašujuća činjenica da se u Pljevljima poslednjih meseci bilježe sve lošiji podaci o nivou prirodnog priraštaja, zbog čega se apsolutno mora voditi računa o svakom potezu koji može dodatno da ugrozi opstanak ove sredine i navede ljude na dalje odseljavanje.\nPljevlja asfaltna baza zagađen vazduh zagađenje vazduga DNP\n73 STIŽE NOVČANA POMOĆ: Porodice će dobiti i do 800 evra


Недимовић: Предложили смо ДФЦ-у три пројекта, очекујемо реализацију\nHomePoljoprivredaNedimović: Predložili smo DFC-u tri projekta, očekujemo realizaciju\nNedimović: Predložili smo DFC-u tri projekta, očekujemo realizaciju\n11/10/2020Redakcija BALKAN TVPoljoprivreda, Vesti0\nNOVI SAD: Ministarstvo poljoprivrede je američkoj Međunarodnoj razvojnoj finansijskoj korporaciji DFC predložilo tri projekta koja su za Srbiju važna, a koja se odnose na mlade poljoprivrednike i njihovo započinjanje posla, žensko preduzetništvo u poljoprivredi i prehrambenu industriju, izjavio je za Tanjug ministar poljoprivrede Branislav Nedimović.\n„Gde mi sa DFC, garantujemo 60 odsto kolaterala ukoliko neko hoće da kupi mašinu, zemlju, započne neki biznis u poljoprivredi, prehrambenoj industriji. Ako nešto košta stotinu „nečega“, mi 60 odsto garantujemo da će biti tako“, kaže Nedimović, pojašnjavajući da ovaj projekat rade preko tri poslovne banke koje su prošle na konkursu.\n„Mi taj projekat već radimo iz nacionalnog budžeta, ali bismo voleli da to radimo sa DFC. To su grantovi od 15.000 evra, bespovratni, za započinjanje biznisa u poljoprivredi za mlađe od 40 godina“, kaže ministar Nedimović.\nTi grantovi se naročito odnose, kaže on, na stočarstvo, voćarstvo i povrtarstvo, „kao tri teške grane poljoprivrede, koje vezuju ljude za selo“.\nOčekivana su ulaganja DFC i u agroturizam, a Ministarstvo poljoprivrede već ima neke linije koje su „pokrivene“ iz nacionalnog budžeta, iz IPARDa.\n„Džaba vam sve, ako vi proizvedete hranu, a nemate kome da je prodate“, rekao ke Nedimović.\nUpitan kada bi planirani projekti sa DFC mogli da počnu da se realizuju, Nedimović odgovara da „to moramo da pitamo komandanta DFC u Srbiji“.\n„Što se nas tiče, mi možemo sutra, mi smo spremni“, kaže Nedimović.\nVučić pozvao građane na odgovornost: Niko ne traži da imamo po tri, četiri maske, ali…